title: Luurankolihas

text: Hermoimpulssi aiheuttaa lihassolun supistumiseen johtavan reaktion. Lihassolun lepopotentiaali häviää ja solukalvon jatkeina olevat T-putket kuljettavat sähköisen viestin syvemmälle lihassoluun. Tämän seurauksena solulimaan vapautuu sarkoplasmisesta kalvostosta (solulimakalvostosta) kalsium-ioneja, jotka reagoivat aktiinin pinnalla olevan säätelijäproteiinin kanssa ja siirtyvät sen jälkeen syrjään myosiinin sitoutumiskohtien päältä. Näin myosiini ja aktiini pääsevät reagoimaan keskenään ja lihas supistuu. Lihassolujen sanotaan kuuluvan samaan motoriseen yksikköön silloin kun niiden saama supistuskäsky tulee samalta liikehermosyyltä.


title: Luurankolihas

text: Lihassoluja ympäröi sidekudos. Jokaista lihassyytä ympäröi sidekudoksesta muodostunut verkkomainen tukirakenne, "endomysium". Endomysiumin tehtävänä on välittää lihassyiden supistumisvoima eteenpäin. Solut ovat ryhmittyneet solukimpuiksi eli lihassyykimpuiksi, joita ympäröi myös sidekudoskalvo, "perimysium". Perimysiumin keskeinen tehtävä on antaa lihakselle rakenne, sekä välittää edelleen jänteille perimysiumista tuleva lihassyiden supistusvoima. Useat rinnakkaiset lihassolukimput muodostavat itse lihaksen ja myös tätä kokonaisuutta ympäröi paksu kalvomainen sidekudos, "epimysium". Näissä sidekudosrakenteissa kulkee hermosyitä ja verisuonia.


title: Luurankolihas

text: Jänne kiinnittää lihaksen luihin. Jänne on tiivistä järjestäytynyttä sidekudosta, ja se on suoraan jatketta endomysiumille, perimysiumille ja epimysiumille.


title: Luurankolihas

text:
Poikkijuovaisia lihassoluja on kahta päätyyppiä:
Poikkijuovaisissa lihassoluissa on hemoglobiinin kaltaista myoglobiinia, joka varmistaa lihaskudoksen tarvittavan hapensaannin. Energiansa lihassolut saavat joko pilkkomalla varastoimaansa glykogeenia tai verestä tulleita ravintoaineita kuten rasvahappoja tai glukoosia.


title: Diners Club

text: Diners Club on Diners Club Internationalin 1950-luvulla kehittämä kansainvälinen luottokortti. Diners Club -kortin käyttäjiä on maailmassa noin 9 miljoonaa. Kortti käy maksuvälineenä yli yhdeksän miljoonassa liikkeessä yli 185 maassa ja alueella.


title: Diners Club

text: Pohjoismaissa Diners Club -maksukorttia hallinnoi SEB Kort AB, joka on SEB AB:n (Skandinaviska Enskilda Banken) täysin omistama tytäryhtiö. SEB Kort AB on Pohjoismaiden suurin kansainvälisiä maksu- ja luottokortteja myöntävä yritys.


title: Diners Club

text: Suomessa Diners Clubilla on noin satatuhatta asiakasta. Kortilla on voinut Suomessa maksaa noin 36 000 paikassa. Diners Club -kortit lopetetaan Suomessa 31.5.2019.


title: Diners Club

text: Diners Club -kortin kehitti yhdysvaltalainen Frank McNamara ideanaan, että kortti kelpaisi luotosta monissa eri paikoissa. Aluksi kortti kävi ainoastaan ravintoloissa ("diner"), mutta nykyään kortilla voi maksaa muuallakin. Ensimmäiset kortit olivat kartonkia. Tavaramerkin omisti pitkään Citibank, mutta vuonna 2008 Discover Financial Services osti sen.


title: Diners Club

text: Suomessa Diners Club -korttia alettiin markkinoida vuonna 1983. Diners Club Finland Oy:n ensimmäisenä Toimitusjohtajana toimi Henry Grimm.


title: Tupsumadot

text: Tupsumadot eli hevosenkenkämadot ("Phoronida") on eläinkunnan pääjakso, johon kuuluvia lajeja tunnetaan kaikkiaan 15. Ne ovat pieniä ja elävät paikoillaan merten pohjaliejussa. Matomaisen ruumiinsa ympärille tupsumadot erittävät suojaputken. Suuta ympäröi hevosenkengän muotoinen lonkerotupsu.


title: MSK

text: Lyhenne MSK voi tarkoittaa:


title: Olaf Tufte

text: Olaf Karl Tufte (s. 27. huhtikuuta 1976 Tønsberg, Norja) on norjalainen soutaja.


title: Olaf Tufte

text: Olympialaisissa Ateenassa 2004 ja Pekingissä 2008 Tufte voitti kultaa miesten yksikössä. Sydneyn 2000 olympialaisissa hän saavutti yhdessä Fredrik Bekkenin kanssa hopeaa pariairokaksikossa. Vuoden 2016 kesäolympialaisista Tufte saavutti pronssia niin ikään pariairokaksikosta. Yksikössä hän on voittanut myös kaksi maailmanmestaruutta, vuosina 2001 ja 2003, saanut MM-hopeaa 2005 sekä pronssia 2002 ja 2007. Pariairokaksikossa hän sai MM-pronssia 1999. EM-kilpailuista Tuftella on yksi pronssi.


title: Olaf Tufte

text: Vuonna 2001 hänelle myönnettiin Aftenpostenin kultamitali.


title: Hematokriitti

text: Hematokriitti (lyh. hkr) on punasolujen suhteellinen osuus koko veren tilavuudesta. Se määritetään mittaamalla verisolupatsaan korkeus verinäytteen pohjalla sentrifugoinnin jälkeen. Käytännössä hematokriitti kuvastaa punasolujen osuutta verinäytteen tilavuudesta, sillä veren muita soluja, valkosoluja ja verihiutaleita, on normaalisti veressä alle 1 % sen kokonaistilavuudesta. Nykyään hematokriitti voidaan määrittää myös solunlaskijalla, mikä on nopeampi tapa.


title: Hematokriitti

text: Hematokriitti ilmaistaan yleisimmin verisolujen prosentuaalisena osuutena veren tilavuudesta, mutta myös joskus verisolujen tilavuutena veren tilavuudesta. Useimpien nisäkkäiden hematokriittiarvo vaihtelee 35 ja 45 prosentin välillä.


title: Hematokriitti

text: Hematokriittiarvon ja plasman tilavuuden avulla voidaan määrittää koko elimistön veritilavuus:


Hematokriitti


title: Hematokriitti

text: Koska veren määrä elimistössä on tasapainossa elimistön kokonaisnestemäärän kanssa, tällä tavalla voidaan saada tietoa myös elimistön nestetasapainosta.


title: Hematokriitti

text: Rasituksessa veren hematokriitti kasvaa, koska perna, joka varastoi punasoluja, vapauttaa niitä rasituksen aikana verenkiertoon. Pernan vaikutus näkyy erityisesti hevosella, jolla perna on erityisen suuri. Lisäksi maitohapon muodostus kudoksissa aiheuttaa jossain määrin nesteen siirtymistä verenkierrosta kudoksiin osmoottisen paineen vuoksi.


title: Hematokriitti

text: Vuonna 2003 käyttöön otettujen kansallisten viitearvojen mukaan miesten viiteväli hematokriitille on 39–50 ja naisten 35–46.


title: Hematokriitti

text: Taulukossa on esitettynä eri eläinlajien keskimääräisiä hematokriittiarvoja.


title: Alfred Kinsey

text: Alfred Charles Kinsey () oli yhdysvaltalainen hyönteistutkija ja eläintieteen professori. Hän perusti vuonna 1947 Indianan yliopistoon Rockefeller-säätiön rahoituksella Seksin ja lisääntymisen tutkimuslaitoksen. Instituutti tunnetaan nykyään nimellä "Kinsey Institute for Research in Sex, Gender and Reproduction", lyhyemmin "Kinsey Institute". Hänet tunnetaan ennen kaikkea ihmisen seksuaalisuutta koskevista laajoista haastattelututkimuksista, joista käytetään nimitystä Kinseyn raportti.


title: Alfred Kinsey

text: Kinsey kasvoi uskonnollisessa ja seksuaalisesti ahdasmielisessä perheessä ja harrasti nuorena partiota. Luonnossa samoilu oli hänelle henkireikä perheen ilmapiiristä, ja niinpä hän lähti isänsä vastustuksesta huolimatta opiskelemaan biologiaa. Yliopistolla hän tutustui tulevaan vaimoonsa. Seksuaalikielteisen kasvatuksen takia nuorella parilla oli yhdyntävaikeuksia, ja suojellakseen muita samoilta traumaattisilta kokemuksilta Kinsey päätyi opettamaan yliopistossa seksuaalisuuden perusasioita avioitumassa oleville vanhemmille opiskelijoille.


title: Alfred Kinsey

text: Hän alkoi haastatella oman kurssinsa opiskelijoita seksuaalisista kokemuksista ja laajensi otostaan tuttavapiiriinsä ja kollegoihinsa yliopistolla. Rockefeller-säätiön tuella hän palkkasi apulaisia ja haastatteli näiden kanssa yhteistyössä tuhansia amerikkalaisia.


title: Alfred Kinsey

text: Kinsey oli itse biseksuaali.


title: Alfred Kinsey

text: Tutkimuksen tulokset julkaistiin kahtena bestseller-raporttina. "Miehen sukupuolinen käyttäytyminen" ("Sexual Behavior in the Human Male") ilmestyi vuonna 1948 ja "Naisen sukupuolinen käyttäytyminen" ("Sexual Behavior in the Human Female") 1953. Kumpaakin myytiin paljon: mieskirjaa yli puoli miljoonaa ja naiskirjaakin yli 300 000 kappaletta, ja ne on käännetty 11 kielelle, jälkimmäinen myös suomeksi.


title: Alfred Kinsey

text: Alfred Kinsey kuoli 62-vuotiaana kärsittyään keuhkokuumeesta ja sydänsairaudesta.


title: Patrice Evra

text: Patrice Evra (s. 15. toukokuuta 1981 Dakar, Senegal) on ranskalainen jalkapalloilija. Seuratasolla hän on edustanut pisimpään englantilaista Manchester Unitedia. Evran pelipaikka on vasen laitapuolustaja.


title: Patrice Evra

text: Evra muutti Senegalista Belgian kautta Ranskaan vuonna 1984. Hän asui Pariisissa vuoteen 1998 asti. Evralla on 25 sisarusta, joista kaksi on kuollut. Patrice kasvoi samassa Les Ulis'n lähiössä Thierry Henryn kanssa.


title: Patrice Evra

text:
Evra liittyi PSG:n juniorijoukkueeseen vuonna 1997, josta siirtyi italialaiseen Marsala Calcioon vuonna 1998. Siellä Evra nousi pelityylinsä ja kuuden maalinsa ansiosta paikallisten suosioon, ja kannattajat antoivat hänelle lempinimen "Musta Gaselli". Seuraavalla kaudella hän vaihtoi seuraa sarjatasoa ylemmäs, Serie B:n AC Monzaan, kun siirrot SS Lazioon ja AS Romaan eivät toteutuneet. Monzassakin Evra vietti vain yhden kauden, kun Monzan valmentaja ei päästänyt Evraa kentälle kuin kolmessa ottelussa koko kauden aikana. Evra päätti palata takaisin Ranskaan, OGC Nicen riveihin. Tähän mennessä hän oli tottunut pelaamaan hyökkääjänä, mutta Nicen eräässä ottelussa Evra joutui pelaamaan viimeiset 15 minuuttia vasempana puolustajana muiden pelaajien loukkaantumisten vuoksi. Evra ei itse pitänyt pelipaikasta, mutta valmentaja peluutti Evraa koko loppukauden sillä paikalla ja kauden päätteeksi hänet valittiin sarjan parhaaksi pelipaikallaan.
Vuonna 2002 valmentajauraansa aloitteleva Didier Deschamps sai houkuteltua Evran uransa ensimmäiseen Euroopan suurseuraan, AS Monacoon, AJ Auxerren ja FC Barcelonan kiinnostuksesta huolimatta. Monacossa Evra oli häviämässä Mestareiden liigan finaalia keväällä 2004 Portoa vastaan. Manchester Unitediin ranskalainen siirtyi 10. tammikuuta 2006 ja teki seuran kanssa sopimuksen, joka ulottuu aina kesään 2009 asti. Siirtosummaksi tuli 5,5 miljoonaa puntaa. Hän teki debyyttinsä Manchesterin derbyssä Cityä vastaan 14. tammikuuta, ja ensimmäisen maalinsa hän teki Evertonin verkkoon 29. marraskuuta. Kausi 2006-2007 oli Evralle erittäin menestyksekäs: hän voitti Valioliigan ja kanssapelaajat valitsivat ranskalaisen Vuoden Joukkueeseen.


title: Patrice Evra

text: Seuraavalla kaudella Evra jatkoi siitä mihin edelliskaudella jäi. Vasemman laitapakin paikalla vakituisesti esiintynyt Evra loi jatkuvasti hyviä maalintekopaikkoja hienoilla nousuillaan omalta paikaltaan ja hoiti puolustuksenkin upeasti. Kauden 2007/08 aikana Evra pelasi 33 liigaottelua ja yhteensä kaikki kilpailut mukaan lukien 47 ottelua. Kausi oli Manchester Unitedinkin kannalta hyvä kun seura juhli valioliigan ja mestarien liigan voittoa. Mestarien liigan finaalissa Evra pelasi tuttuun tapaan täydet minuutit manchesterilaisten puolustuksessa, kun ManU kaatoi Chelsean rangaistuslaukauskilpailun jälkeen.


title: Patrice Evra

text: 12. kesäkuuta 2008 Evra solmi Manchester Unitedin kanssa vuoteen 2012 ulottuneen jatkosopimuksen.


title: Patrice Evra

text: 21. heinäkuuta 2014 Evra allekirjoitti kaksivuotisen sopimuksen Juventuksen kanssa.


title: Patrice Evra

text: Evra potkaisi 2. marraskuuta 2017 joukkueensa Olympic Marseillen ottelun alkulämmittelyssä erästä fania päähän ja erotettiin teon seurauksena joukkueesta. Hän sai lisäksi vuoden 2018 kesäkuun loppuun kestävän pelikiellon UEFA:n alaisiin seuraotteluihin ja 10 000 dollarin sakot.


title: Patrice Evra

text: Ranskan maajoukkueessa Evra teki debyyttinsä syksyllä 2004 Bosnia ja Hertsegovinaa vastaan ja pelasi saman vuoden aikana neljässä muussakin maaottelussa. Marraskuussa 2004 hän putosi maajoukkueesta ja pelasi seuraavan maaottelunsa vasta kahden vuoden päästä, 15. marraskuuta 2006 Kreikkaa vastaan. Tätä ottelua seurasi jälleen lähes vuoden maaottelutauko: Evra puki seitsemännen kerran Ranskan maajoukkuepaidan päällensä Slovakia-Ranska ottelussa 22. elokuuta 2007.


title: Patrice Evra

text: Evra kuului Ranskan joukkueeseen Sveitsin ja Itävallan EM-kilpailuissa 2008 Ranskan tie turnauksessa katkesi jo alkulohkossa. Evra on kuulunut Ranskan joukkueeseen myös Puolan ja Ukrainan EM-kilpailuissa 2012, Etelä-Afrikan MM-kilpailuissa 2010 ja Brasilian MM-kilpailuissa 2014.


title: Patrice Evra

text: Evra on pelannut kaikkiaan 81 maaottelua eikä ole tehnyt niissä yhtään maalia.


title: Babe Zaharias

text: Mildred Ella ”Babe” Didrikson Zaharias (syntyjään Mildred Didriksen, 26. kesäkuuta 1911 Port Arthur, Teksas – 27. syyskuuta 1956 Galveston, Teksas) oli yhdysvaltalainen urheilija ja olympiavoittaja. Hän oli erittäin monipuolinen urheilija, joka saavutti suurimmat menestyksensä yleisurheilussa ja golfissa. Hän sai lempinimensä ”Babe” (Babe Ruthin mukaan) lyötyään viisi kunnaria samassa baseball-ottelussa. Didriksonin vanhemmat olivat molemmat norjalaisia.


title: Babe Zaharias

text: Didriksonin ensimmäinen työpaikka oli nimellisesti Employers Casualty Insurance Co. -yrityksen sihteerinä Dallasissa vuonna 1930, mutta käytännössä hän työllistyi lähes kokonaan pelaamalla koripalloa ”tehdasjoukkueessa” kisoissa joita Amateur Athletic Union (AAU) järjesti. Vuonna 1931 sen lisäksi, että hänen joukkueensa voitti AAU:n mestaruuden, Didrikson alkoi herättää huomiota yleisurheilijana. Edustaen yritystään vuoden 1932 AAU:n mestaruuskilpailuissa, hän osallistui kahdeksaan yleisurheilulajiin voittaen näistä viisi ja jakaen yhden voiton. Samalla hän tuli tehneeksi viisi maailmanennätystä yhden iltapäivän aikana ja hänen joukkueensa voitti joukkuekilpailun vaikka Didrikson oli ainoa jäsen. Kilpailut olivat samalla "de facto" olympiakarsinnat. Vuoden 1932 olympialaisissa hän osallistui kolmeen lajiin. Hän voitti kultaa keihäänheitossa ja 80 metrin aitajuoksussa. Kolmannessa kilpailussaan korkeushypyssä hän sai saman tuloksen kuin maannainen Jean Shiley (jonka kanssa oli jakanut AAU:n mestaruuden). Tuomaristo kuitenkin piti Didriksonin tyyliä epäpuhtaana ja julisti Shileyn voittajaksi. Kisojen jälkeen Shiley ja Didrikson jakoivat mitalinsa.


title: Babe Zaharias

text: Vuonna 1935 Didrikson alkoi pelata golfia ja siirtyi pian ammattilaiseksi. Tammikuussa 1938 hän kilpaili PGA-kiertueella Los Angelesin avoimessa miesten golfturnauksessa, saavutus jonka uusi Annika Sörenstam vasta vuonna 2003. Turnauksessa hän pelasi yhdessä tunnetun painijan ja urheilupromoottorin George Zahariaksen kanssa. Pari meni naimisiin 23. joulukuuta 1938. Didriksonista tuli Yhdysvaltojen ensimmäinen naispuolinen golfjulkkis ja hän hallitsi lajia 1950-luvun puoliväliin asti.


title: Babe Zaharias

text: Vuonna 1942 Zaharias sai takaisin amatöörioikeutensa ja hän voitti vuosien 1946–1947 Yhdysvaltojen naisten amatöörimestaruudet, vuoden 1947 brittien amatöörimestaruuden sekä kolme Western Open -mestaruutta. Palattuaan ammattilaiseksi 1947 hän hallitsi aluksi WPGA:n myöhemmin LPGA:n (jonka perustajajäseniä hän oli) kilpailuja kunnes joutui sairauden vuoksi lopettamaan 1950-luvun puolivälissä. Titleholders Championship vuonna 1947 ja Yhdysvaltojen naisten avoin mestaruuskilpailu 1948 olivat hänen neljäs ja viides major-voittonsa.


title: Babe Zaharias

text: Zahriaksen paras vuosi oli 1950, silloin hän voitti kaikki naisten kolme silloista major-turnausta: Yhdysvaltojen avoimet, Titleholders Championshipin ja Western Openin sekä lisäksi oli rahalistan ykkösenä (kuten myös 1951). Vuonna 1952 hän voitti jälleen Titleholders-kisan, mutta sairastelu esti häntä osallistumasta täyspainoisesti kaudelle 1952–1953. Zahariaksella havaittiin syöpä vuonna 1953, mutta leikkauksesta toivuttuaan hän palasi pelikentille vuonna 1954. Sinä vuonna hän voitti Vare Trophyn ja otti kymmenennen, viimeisen major-voittonsa Yhdysvaltojen avoimissa. Vuonna 1955 syöpä uusiutui ja hän pystyi osallistumaan vain kahdeksaan turnaukseen (joista voitti kaksi). Zaharias kuoli syöpään 45-vuotiaana yhä ollessaan Yhdysvaltojen ykkösnaispelaaja.


title: Babe Zaharias

text: Uutistoimisto AP:n (Associated Press) vuoden naisurheilijaksi Zaharias valittiin kuusi kertaa ja vuonna 1950 hänet äänestettiin AP:n 1900-luvun ensimmäisen puoliskon parhaaksi naisurheilijaksi.


title: Babe Zaharias

text: Urheilulehti arvioi hänet 2009 kaikkien aikojen toiseksi parhaaksi homo- tai biseksuaaliseksi urheilijaksi Martina Navratilovan jälkeen.


title: Makedonian lippu

text: Makedonian lippu voi viitata moniin asioihin.


title: Beckie Scott

text: Beckie Scott (s. 1. elokuuta 1974 Vegreville, Alberta, Kanada) on kanadalainen entinen maastohiihtäjä.


title: Beckie Scott

text: 2002 Salt Lake Cityn olympialaisissa Scott sijoittui alun perin takaa-ajokisassa kolmanneksi, mutta kun molemmat tuloksissa hänen edellään olleet maastohiihtäjät, venäläiset Larisa Lazutina ja Olga Danilova, myöhemmin hylättiin heidän jäätyään kiinni doping-aineen käytöstä, nousi Scott olympiavoittajaksi. 2003 Val di Fiemmen MM-hiihdoissa Scott jatkoi hyviä otteita ollen sprintissä neljäs ja takaa-ajossa kuudes. Takaa-ajossa hän oli neljäs myös Oberstdorfin MM-hiihdoissa. 2006 Torinon olympialaisissa Scott saavutti sprintin parikilpailussa hopeaa yhdessä Sara Rennerin kanssa.


title: Beckie Scott

text: Torinon olympialaisissa Scott valittiin Kansainvälisen olympiakomitean urheilijajäseneksi yhdessä Saku Koivun kanssa. Hän on työskennellyt myös UNICEFin hyväksi.


title: The Curse of Monkey Island

text: The Curse of Monkey Island on LucasArtsin kehittämä ja julkaisema seikkailupeli. Peli on julkaistu vuonna Windowsille. Peli on jatkoa sarjan aiemmille osille "The Secret of Monkey Island" ja "" ja on Monkey Island -sarjan kolmas osa.


title: The Curse of Monkey Island

text: Pelin juoni keskittyy päähenkilö Guybrush Threepwoodiin ja tämän yritykseen murtaa kirous rakkaansa Elaine Marleyn yltä. Edellisien osien tapaan vastaan asettuu myös tuttu päävihollinen, epäkuollut merirosvokapteeni LeChuck. The Curse of Monkey Island esitteli pelaajille myös suosituksi nousseen Murray -hahmon, joka on puhuva pääkallo ja yrittää aina levittää pahuuden sanomaa ja kauhua kaikkialla missä onkaan. Murray on sittemmin esiintynyt kaikissa The Curse of Monkey Islandin jälkeen julkaistuissa Monkey Island -sarjan peleissä.


title: The Curse of Monkey Island

text: The Curse of Monkey Island on viimeinen SCUMM-pelimoottoria käyttävä peli ja pelisarjan neljännessä osassa, "Escape from Monkey Island", se korvattiin GrimE-pelimoottorilla. Pelissä on äänitetyt keskustelut ja grafiikkaa on parannettu huomattavasti ja muutettu sarjakuvamaisempaan suuntaan sarjan aikaisempiin osiin nähden.


title: The Curse of Monkey Island

text: Pelin suunnittelivat Jonathan Ackley ja Larry Ahern, jotka olivat aiemmin olleet tekemässä Tim Schaferin Full Throttle -peliä. Michael Land vastasi sarjan edellisten osien tapaan pelin musiikista, joka oli nyt valmiiksi nauhoitettu ja oikean orkesterin esittämää. Peli on omistettu ohjelmoija Brett Barretille joka kuoli moottoripyöräonnettomuudessa vuotta ennen pelin julkaisua.


title: Mothman

text: Mothman () on merkillinen, aavemainen olento, jonka kerrotaan ilmestyneen vuosina 1966–1967 yli sadalle ihmiselle Point Pleasantin pikkukaupungin alueella Länsi-Virginiassa, Yhdysvalloissa.


title: Mothman

text: Olennon kuvauksissa on ollut jonkin verran eroja, mutta kaikki tunnetut silminnäkijät ovat kertoneet kauhistuttavasta, noin kaksi metriä pitkästä ihmistä muistuttavasta oliosta, jolla oli selässä valtavat siivet, joiden kärkivälin sanotaan olleen jopa kolme metriä. Olennon kerrotaan kyenneen liikkumaan sekä kävellen että lentäen, jolloin se, toisin kuin linnut, liiteli siipiään räpyttämättä. Eräiden huomioitsijoiden mukaan olento muistutti muodoltaan valtavaa pöllöä; sillä ei ollut selkeää kaulaa eikä päätä. Suuren koon ja siipien lisäksi kaikki olennon havainneet raportoivat suurista, ihmeellisistä silmistä, jotka hehkuivat kirkkaanpunaista valoa ”kuin pyörän heijastimet”. Lentäessään olennon on sanottu päästäneen ”kirkuvaa ääntä, kuin iso hiiri”. Eräs silminnäkijä kuvasi ääntä ”naisen huudoksi”.


title: Mothman

text: Yhden ensimmäisistä Mothmania koskevista havainnoista teki autoajelulla illalla 15. marraskuuta 1966 ollut neljän nuoren ryhmä, jonka auton perään olio oli heidän kertomansa mukaan lähtenyt pysyen vaivattomasti sen kintereillä, vaikka he ajoivat niin kovaa kuin vain pääsivät lähimmälle poliisiasemalle. Nuoret tuntuivat olevan niin aidosti kauhuissaan, että poliisit uskoivat heitä ja lähtivät tutkimaan hylättyä varastoaluetta, jolla nuoret olivat olion kohdanneet. Mitään ei kuitenkaan löytynyt. Tämän jälkeen ilmoituksia olennosta alkoi tulla tuhkatiheään, samoin kertomuksia ufohavainnoista, merkillisistä tietoliikenneongelmista, kuten radioitten ja radiopuhelimien äkillisistä, selittämättömistä äänihäiriöistä ja niin edelleen. Monet olennon nähneistä ja muistakin ihmisistä raportoivat myös oudoista, mustiin vaatteisiin pukeutuneista miehistä, jotka tulivat esimerkiksi soittelemaan ovikelloa mitä merkillisimpiin vuorokauden aikoihin ja kyselemään heiltä ties mitä olennosta ja muistakin asioista.


title: Mothman

text: Olennon väitetyt havainnot jatkuivat hitaasti laantuen noin vuoden ajan. 15. joulukuuta 1967 Ohiojoen ylitse johtava Silver Bridge -silta romahti liian raskaassa kuormituksessa ruuhkaliikenteen aikana, ja onnettomuudessa kuoli 46 ihmistä. Monet pitivät tätä onnettomuutta Mothmanin aiheuttamana tai uskoivat, että olennon havainto-aalto liitännäisilmiöineen oli jonkinlainen mystinen varoitus tulevasta katastrofista. Tähän tapaukseen Mothman-havainnot joka tapauksessa loppuivat joksikin aikaa. Olennosta on tehty ilmoituksia myöhemminkin, esimerkiksi heinäkuussa 2001 se väitettiin nähdyn Etelä-Dakotassa – ”mahdollisesti ennakoiden WTC-iskuja”, kuten toiset uskoivat.


title: Mothman

text: Mothman-ilmiö herätti aikanaan suurta huomiota ja sitä tutki muun muassa John Keel, joka kirjoitti aiheesta teoksen "The Mothman Prophecies". Siinä hän tuo esiin näkemyksensä eräänlaisesta ”rinnakkaisulottuvuudesta”, josta Mothmanin kaltaiset ”ultraterrestriaalit” olennot olisivat peräisin. Keelin uskomuksen esimerkiksi Mothmanin tarkoitus oli juuri varoittaa Silver Bridgen romahduksesta.


title: Mothman

text: Mothmanille löydettiin tai yritettiin löytää myös luonnollisia selityksiä. Monet aiheeseen skeptisemmin suhtautuvat arvelevat, että kyseessä on saattanut olla esimerkiksi hietakurki, joka olisi suunnilleen Mothmanin kokoinen ja joka on noilla alueilla erittäin yleinen lintu. Punaiset silmät selitettäisiin tässä tapauksessa hietakurjen pään punaisiksi täpliksi. Vuonna 1967 kaksi poikaa löysi lisäksi suuren korppikotkan ruumiin. Muunkinlaisia teoriota muun muassa erilaisista linnuista on esitetty.


title: Mothman

text: Mothman-aihe on edelleen varsin suosittu. Se on inspiroinut muun muassa erilaisia Internet- ja muita kerhoja, oheistuotteita ja elokuvan "Mothman – sanansaattaja" ("The Mothman Prophecies") (2002), joka perustuu John Keelin kirjaan ja väitteisiin.


title: Mothman

text: Mothman esiintyy myös "Shin Megami Tensei" -pelisarjassa yhtenä demoneista, jonka pelaaja voi tehdä liittolaisekseen.


title: Alberto Gilardino

text: Alberto "Il Gila" Gilardino (s. 5. heinäkuuta 1982 Biella, Piemonte, Italia) on italialainen jalkapalloilija. Parhaat pelivuotensa hän edusti seuratasolla Parmaa, Milania ja Fiorentinaa. Hän pelasi hyökkääjänä.


title: Alberto Gilardino

text: Gilardino tunnetaan puhtaista laukaisuista,reilusta pelistä ja harhautuksista. Gilardinon kasvattajaseura on Piacenza Calcio, jossa hän pelasi vuoteen 2001 asti. Tuolloin hän siirtyi Hellas Veronaan, jonka paidassa hän pelasi 39 ottelua ja teki viisi maalia. Vuonna 2002 Gilardinoa jo Veronassa valmentanut Cesare Prandelli osti lupaavan kärkimiehen Parmaan. Varsinaisen läpimurtonsa hän teki kauden 2003/2004 aikana, kun joukkueen ykköshyökkääjä Adriano kärsi loukkaantumisista. Gilardino iski peräti 22 maalia ja oli sillä serie A:n toiseksi paras maalintekijä. Seuraavalla kaudella Gilan maalisaldo oli jälleen 22 ja hän kantoi putoamistaistelussa ollutta Parmaa välillä lähes yksinään. Viimeistään tämä herätti suurseurojen mielenkiinnon ja heinäkuussa 2005 AC Milan osti hänet 18 miljoonalla punnalla. Ensimmäisellä kaudellaan Rossonerissa hän teki 17 liigamaalia, mikä on varsin hyvä suoritus. Gilardino ei kuitenkaan tehnyt yhtään maalia Mestarien liigassa ja lähes kaikki hänen liigamaalinsa syntyivät heikompia joukkueita vastaan. Kriitikot ovatkin sanoneet ettei miehestä ole ratkaisijaksi suuriin otteluihin.


title: Alberto Gilardino

text: 25. toukokuuta 2008 Fiorentina varmista tehneensä sopimuksen Gilardinon kanssa, jonka siirto summaksi julkaistiin olevan 15 miljoonaa euroa. Sopimus on 5-vuotinen, jonka myötä Gilardino saa 1.5 miljoonaa euroa yhdestä kaudesta, sekä lisäksi bonukset.


title: Alberto Gilardino

text: Gilardinolla on Italian juniorimaajoukkueista lukuisia saavutuksia, muun muassa alle 21-vuotiaiden Euroopan mestaruus ja lisäksi olympiapronssi 2004 Ateenasta. A-maajoukkueessa hän on pelannut 57 ottelua ja tehnyt niissä 19 maalia. Gilardino oli voittamassa maailmanmestaruutta 2006 MM-kisoissa.


title: Aladár Gerevich

text: Aladár Gerevich (16. maaliskuuta 1910, Jászberény - 14. toukokuuta 1991, Budapest) oli unkarilainen miekkailija, moninkertainen olympiavoittaja ja maailmanmestari sekä yksi lajin menestyneimmistä urheilijoista.


title: Aladár Gerevich

text:
Aladár Gerevich on ainoa urheilija, joka on voittanut kuusi saman lajin olympiakultaa. Hänen lajinsa oli säilän joukkuekilpailu. Hän on myös ainoa urheilija, joka on voittanut kultaa kuusissa olympiakisoissa (1932-1960), vaikka hänen olympiauransa välissä katkesikin toiseen maailmansotaan, joka peruutti kahdet kisat. Kaikkiaan Gerevich voitti seitsemän olympiakultaa, yhden hopean ja kaksi pronssia.
Gerevich voitti säilän henkilökohtaisen maailmanmestaruuden vuosina 1935, 1951 ja 1955.


title: Aladár Gerevich

text: Gerevichin poika Pál Gerevich, vaimo Erna Bogen ja appi Albert Bogen olivat kaikki myös olympiamitalisteja.


title: Nicole DeHuff

text: Nicole Renee DeHuff (6. tammikuuta 1975 Antlers, Oklahoma – 16. helmikuuta 2005 Los Angeles) oli yhdysvaltalainen näyttelijä. DeHuffin elokuvadebyytti tapahtui vuonna 2000 muun muassa Ben Stillerin ja Robert DeNiron tähdittämässä elokuvassa "Perhe on painajainen". DeHuff vieraili myös useissa televisiosarjoissa.


title: Nicole DeHuff

text: DeHuff oli naimisissa Ari Palitzin kanssa. Heidät vihittiin 11. marraskuuta 2000.


title: Nicole DeHuff

text: Nicole DeHuff menehtyi vain 30-vuotiaana keuhkokuumeen aiheuttamiin komplikaatioihin 16. helmikuuta 2005 Los Angelesissa. Hän oli käynyt sairaalassa kahdesti ennen kuolemaansa sairautensa takia, mutta molemmilla kerroilla hänelle annettiin väärä diagnoosi.


title: Daniel Kahneman

text: Daniel Kahneman (s. 5. maaliskuuta 1934 Tel Aviv, Palestiina) on yhdysvaltalainen psykologi ja tutkija.


title: Daniel Kahneman

text: Kahneman opiskeli psykologiaa ja matematiikkaa Jerusalemin heprealaisessa yliopistossa ja Kalifornian yliopistossa. Vuonna 1979 hän kehitti Amos Tverskyn kanssa prospektiteorian, joka kuvaa ihmisen päätöksentekoa epävarmuuden vallitessa. Vuonna 2002 hän sai Nobelin taloustieteen palkinnon rahoitusteorian ja käyttäytymistieteiden näkökulmien yhdistämisestä kuuluisassa lottoteoriassaan. Siihen johtavan tutkimuksen samoin kuin suuren osan työurastaan hän teki Amos Tverskyn kanssa, mutta tämä kuoli jo vuonna 1996.


title: Daniel Kahneman

text: Kahneman työskentelee Princetonin yliopistossa Yhdysvalloissa.


title: Elektronimikroskooppi

text: Elektronimikroskooppi (EM) on mikroskooppi, jossa käytetään näkyvän valon sijasta elektronisuihkua. Tämä mahdollistaa tavallista valomikroskooppia huomattavasti pienempien yksityiskohtien havaitsemisen. Ensimmäisen elektronimikroskoopin rakensi saksalainen fyysikko Ernst Ruska vuonna 1932 toisen saksalaisen fyysikon Max Knollin kanssa. Ruskalle myönnettiin Nobelin fysiikanpalkinto vuonna 1986. Suomen ensimmäisen elektronimikroskoopin rakensi Alvar Wilska.


title: Elektronimikroskooppi

text:
Elektronimikroskoopin erottelukyky on parhaimmillaan noin 2 nanometriä. Sillä voidaan siis erottaa huomattavasti pienempiä rakenteita kuin valomikroskoopilla. Elektronimikroskoopilla voidaan erottaa solusta eri soluorganelleja, kun taas valomikroskoopilla erotetaan lähinnä solukalvo, solulima ja tuma.
Valon aaltomaisuuden ja elektronin löytymisen jälkeen usea fyysikko oli ehdottanut sellaisen mikroskoopin rakentamista, jossa käytettäisiin näkyvää valoa lyhyempiä aallonpituuksia, koska silloin on teoriassa mahdollista saada näkyviin pienempiä yksityiskohtia. Yksi näistä tiedemiehistä oli Leó Szilárd. Hans Busch oli vuonna 1926 julkaisut artikkelin, jossa kuvattiin magneettilinssien toimintaperiaate.


title: Elektronimikroskooppi

text: Vuonna 1930 Siemens-Schuckertwerken tutkimusjohtajan Reinhold Rudenbergin (1883–1961) poika sairastui polioon. Polion aiheuttaa virus, jotka ovat liian pieniä nähtäväksi optisella mikroskoopilla. Rudenberg alkoi selvittää ongelmaa teoreettisista tutkimuksista ja esitti ajatuksen mikroskoopista, jossa valo on korvattu elektronisuihkulla ja lasilinssit elektrostaattisilla linsseillä. Siemens-Schuckertwerke, joka on nykyään osa Siemens AG:ta, patentoi periaatteen 1931. Ernst Ruska rakensi vuonna 1932 ollessaan vielä jatko-opiskelijana protolaitteen, joka saatiin toimimaan, vaikka suurennus ei tällä ollut ajan parhaimpia valomikroskooppeja parempi. Siemens palkkasi Ruskan vuonna 1937 kehittämään laitetta biologian tutkimusvälineeksi ja vuonna 1939 saatiin markkinoille ensimmäinen kaupallinen TEM-mikroskooppi. Ernst Ruska ja hänen lääkäriveljensä Helmut Ruska ottivat ensimmäiset kuvat viruksista.


title: Elektronimikroskooppi

text: Nykyään elektronimikroskoopeilla päästään 2 miljoonan suurennuksiin ja laitteen eri muunnelmista on tullut tieteen tärkeimpiä tutkimusvälineitä.


title: Elektronimikroskooppi

text: Elektronimikroskoopit jaetaan kahteen perustyyppiin: läpäisyelektronimikroskooppeihin ja pyyhkäisyelektronimikroskooppeihin. Lisäksi voidaan käyttää näiden tekniikoiden yhdistelmää.Elektronimikroskoopin elektronisuihku muodostetaan mikroskoopin ylimmässä osassa, elektronitykissä. Tykki on sisältä tyhjiö, niin kuin koko mikroskoopin sisäosat. Tykin sisällä on hehkulanka, josta irrotetaan elektroneja korkean jännitteen (20–1000 kV) avulla. Kiihdytetyt elektronit ohjataan mikroskoopin optiikkaan, joka koostuu sähkömagneettilinsseistä ja apertuureista. Elektronisuihku käyttäytyy kuten hiukkassuihku ja sitä voidaan fokusoida ja poikkeuttaa magneettilinssien avulla.


title: Elektronimikroskooppi

text: Elektronisuihku käyttäytyy kiteisessä materiaalissa kuin aaltoliike, eli siroaa kiderakenteen edellyttämällä tavalla, kuten röntgenaallot. Siksi elektronimikroskooppi antaakin hyvät mahdollisuudet tutkia myös aineen kiderakennetta samanaikaisesti mikroskooppisen tutkimuksen kanssa.


title: Elektronimikroskooppi

text: Elektronisuihku herättää näytteessä myös röntgensäteilyä, jonka spektriä analysoimalla päästään kiinni tutkittavan materiaalin kemialliseen koostumukseen. Röntgenspektrometrejä on sekä energia- (EDS) että aaltodispersiivisiä (WDS). Läpivalaisumikroskoopissa voidaan mitata myös elektronien näytteen läpäistessään menettämä energia, ns. energy-loss-spektri, joka kertoo myös näytteen koostumuksesta.


title: Elektronimikroskooppi

text: Elektroniikan ja tietotekniikan kehittyminen on mahdollistanut myös ns. kuva-analyysin teon elektronimikroskoopissa. Näin esimerkiksi sulkeuma-analyysin teko SEM:iin kytketyn röntgenanalysaattorin ja kuva-analysaattorin avulla on antanut sulametallurgiaan uutta ulottuvuutta.


title: Hermo

text: Hermo on hermosolujen (neuronien) viejähaarakkeista (aksoneista) ja tuojahaarakkeista (dendriiteistä) sekä sidekudoksesta koostuva rakenne, joka mahdollistaa hermoimpulssien siirtymisen elimistössä. Varsinainen hermo muodostuu aksonien eli hermosyiden muodostamista hermosyykimpuista. Hermot voivat olla metrinkin mittaisia ja suurimmat hermot erottuvat jopa paljaalla silmällä. Hermoja kulkee kaikkialla elimistössä ja suurin osa soluista on jollakin tavalla yhteydessä ainakin yhteen hermoon.


title: Hermo

text: Selkäydinhermoja on ihmisellä 31 paria. Ne alkavat selkäytimestä kahtena haarana ja yhdistyvät varsinaiseksi selkäydinhermoksi tullessaan ulos nikamien välistä.


title: Hermo

text: Aivohermoja on yhteensä 12 paria ja niistä suurin osa risteytyy puolelta toiselle siten, että oikea aivopuolisko saa tietoa ja hermottaa vasenta puolta elimistöstä. Vasen aivopuolisko vastaavasti hermottaa oikeaa puolta elimistöä.


title: Gliasolu

text: Gliasolut (gliosyytit, ) eli hermotukisolut ovat hermotukikudoksen ("neuroglia") muodostavia soluja, ja niitä on hermokudoksessa paljon enemmän kuin hermosoluja eli neuroneja. Nimitys ”gliasolu” juontuu kreikan sanasta "glia" ’liima’, koska 1800-luvulla oletettiin, että gliasolujen tehtävä olisi jotenkin pitää hermokudos koossa. Tällaista tehtävää niillä ei kuitenkaan ole osoitettu olevan. Niiden katsotaan silti antavan hermosoluille mekaanista tukea.


title: Gliasolu

text: Aivoissa on gliasoluja ehkä noin kolme kertaa niin paljon kuin hermosoluja.


title: Gliasolu

text: Oligodendrosyytit muodostavat myeliinituppea aksonien ympärille.


title: Gliasolu

text: Alan Peters ehdottaa (2004) histologisten tutkimusten perusteella, että NG2-proteiinia ekspressoivat solut, jotka (tai joista osa) ilmeisesti ovat oligodendrosyyttien prekursorisoluja, tulisi lukea omaksi gliasolutyypikseen. Hänen mukaansa ne eroavat antigeenisesti ja mikroskooppiselta rakenteeltaan muista gliasoluista ja niillä on ilmeisesti muitakin tehtäviä kuin oligodendrosyyttien muodostus. Hän ehdottaa näiden NG2-positiivisten solujen nimitykseksi ”β-neurogliasolu”, koska Reyners ym. löysivät solutyypin tutkimuksissaan 1980-luvulla ja käyttivät nimitystä ”β-astrosyytti”, kun luulivat niitä astrosyyttien alatyypiksi.


title: Gliasolu

text: Astrosyyttien tärkein tehtävä on pitää huolta hermosolujen kemiallisesta tasapainosta. Niiden perivaskulaariset ulokkeet ovat kosketuksissa keskushermoston hiussuonien endoteelisolujen kanssa, ja niin astrosyytit osallistuvat veri-aivoesteen muodostamiseen. Astrosyytin ulokkeista osa on siis kosketuksissa hiussuoniin, osa hermosoluihin, ja näin ne huolehtivat hermosolujen ravinto- ja kuona-aineiden siirtämisestä. Astrosyyttejä on muodoltaan kahdenlaisia: säikeisiä (etenkin valkeassa aineessa) ja protoplasmisia (etenkin harmaassa aineessa). Jotkin astrosyyteistä saattavat olla luonteeltaan hermokudoksen kantasoluja.


title: Gliasolu

text: Mikrogliasolut poistavat hermokudoksesta solujätettä eli toimivat kuin makrofagit; jotkut neurobiologit katsovatkin niiden olevan makrofagien alatyyppi. Mikrogliasolut myös erittävät viestiaineita, etenkin sytokiineja, jotka liittyvät paikalliseen tulehdusreaktioon.


title: Gliasolu

text: Ependyymi on neuroepiteeliä, joka verhoaa aivokammioiden pintaa. Ependyymisoluilla on mikrovilluksia ja värekarvoja, jotka vaikuttavat aivo-selkäydinnesteen kiertoon.


title: Gliasolu

text: Schwannin solut (neurolemnosyytit) tukevat sekä myelinisoituneita että myeliinitupettomia aksoneita. Ne auttavat solujätteen poistossa ja ohjaavat vahingoittuneen aksonin uudelleen kasvamista. Myeliinitupen muodostus tapahtuu niin, että Schwannin solu kiertyy moninkertaisesti tiukasti aksonin ympärille. Solukalvokerrokset tiivistyvät niin, ettei niiden väliin jää juuri lainkaan solulimaa, ja muodostavat myeliinitupen. Yksi Schwannin solu muodostaa myeliinitupen 0,08–0,1 millimetrin matkalle aksonia.


title: Gliasolu

text: Satelliittisolut ympäröivät hermosolujen soomia hermosolmuissa. Ne luovat mikroympäristön hermosoluille: eristävät soomat ja toimivat aineiden kulkureittinä hermosolun ja solunulkoisen tilan välillä. Niiden tehtävä on siis samanlainen kuin Schwannin solujen lukuun ottamatta sitä, etteivät ne muodosta myeliiniä.


title: Alppitähti

text: Euroopanalppitähti eli alppitähti ("Leontopodium alpinum") on yksi tunnetuimmista eurooppalaisista vuoristokasveista.


title: Alppitähti

text: Alppitähden suomenkielinen nimi kuvaa sekä kasvupaikkaa korkealla vuorilla että kukan tähtimäistä muotoa. Kasvista käytetään myös suomeksi saksan kielestä lainattua nimeä edelweiss ("edel" jalo, kallisarvoinen, "weiß" valkoinen). Tieteellinen nimi "Leontopodium" muodostuu kreikan kielen sanoista "leon" "podion" ja tarkoittaa leijonan käpälää.


title: Alppitähti

text: Kasvi kasvaa noin 3–20 senttimetriä korkeaksi. Sen lehdet näyttävät karvaisilta, koska ovat kauttaaltaan valkoisen nukan peitossa. Kasvi kukkii heinäkuun ja syyskuun välillä ja valkonukkaiset kukat ovat itse asiassa varsinaisten pienten keltaisten kukintojen suojalehtiä. Sveitsissä kukan valkoisuus on puhtauden symboli ja kauneutensa vuoksi se tunnetaan Romaniassa nimellä "floarea reginei" "kuningattaren kukka".


title: Alppitähti

text: Alppitähti kasvaa kivikkoisella ruohikolla, kalkkikivisillä kallioilla ja joskus harvoin niityillä. Se viihtyy parhaiten kalkkikivi-kivikoissa 2000–2900 metrin korkeudessa ja kasvaa usein hyvin vaikeapääsyisillä paikoilla. Tämän vuoksi se Sloveniassa liitetään vuorikiipeilyyn, minkä lisäksi se on Saksan, Itävallan ja Puolan asevoimien vuoristojoukkojen tunnus, alkujaan Itävallan armeijan kolmelle alppijääkärirykmentille vuonna 1907 ja sittemmin vuonna 1915 saksalaisille vuoristojoukoille myönnettynä tunnuksena. Vuoristojoukot ovat erikoisjoukkoja ja siten tunnuskin on merkki kantajan kyvykkyydestä sotilaana siinä missä erikoisjoukkojen baretitkin.


title: Alppitähti

text: Alppitähti on kotoisin Aasiasta ja sitä esiintyy korkeilla vuoristoalueilla Aasiassa, Etelä-Amerikassa ja Euroopassa Pyreneillä, Alpeilla ja Karpaattien vuoristossa. Kasvi on suojeltu useissa maissa, esimerkiksi Sveitsissä, Sloveniassa (jo vuodesta 1898) ja Romaniassa (vuodesta 1933).


title: Alppitähti

text: Kasvi ei ole myrkyllinen.


title: Tuscaloosa

text: Tuscaloosa on Yhdysvaltojen eteläisen Alabaman osavaltion viidenneksi suurin kaupunki. Sen pinta-ala on 172,8 km² (vettä 27,1 km²) ja asukasluku 93 168 (2009). Asukkaista 54% on valkoisia, 43% mustia ja 1,5% latinoja. Kaupunki oli osavaltion pääkaupunkina vuosina 1826-1846.


title: Tuscaloosa

text: Kaupunki on nimetty tunnetun intiaanipäällikkö Tuskaloosan mukaan.


title: Hikirauhanen

text: Hikirauhaset kuuluvat ihon rauhasiin, jotka kaikki ovat erikoistuneet ihon epiteelisoluista. On olemassa sekä pieniä hikirauhasia että suuria hikirauhasia. Pienet hikirauhaset erittävät varsinaista hikeä, joka on laimea suolojen vesiliuos. Hiki kuuluu yhtenä osana ihmisen lämmönsäätelymekanismeihin, koska hiki sitoo lämpöä haihtuessaan iholta. Hiki myös poistaa vähäisessä määrin elimistön kuona-aineita. Pieniä hikirauhasia on kaikkialla ihossa, kun taas suuria hikirauhasia on muun muassa kasvoissa, kainaloissa sekä sukupuolielinten ja peräaukon ympärillä. Suuret hikirauhaset eivät eritä varsinaista hikeä vaan voimakastuoksuista eritettä, joka aiheuttaa suurimmaksi osaksi ihmisten ominaistuoksun. Suurille hikirauhasille sukua ovat ihon maitorauhaset ja korvavaharauhaset.


title: Hikirauhanen

text: Hikirauhasten erite on suurimmaksi osaksi vettä. Lisäksi se sisältää natriumkloridia, virtsa-ainetta, ammoniakkia ja virtsahappoa.


title: Helene Madison

text: Helene E. Madison (19. kesäkuuta 1913 Madison – 27. marraskuuta 1970 Seattle) oli yhdysvaltalainen uimari ja olympiavoittaja.


title: Helene Madison

text: 1930-luvun alussa Madison hallitsi suvereenisti vapaauintimatkoja. Kuudentoista ja puolen kuukauden aikana 1930–1931 hän rikkoi kaikki 16 vapaauintimatkojen maailmanennätystä 100 jaardista mailiin. Urallaan hän teki kaikkiaan 117 Yhdysvaltojen ja maailmanennätystä.


title: Helene Madison

text: Los Angelesin 1932 olympialaisissa Madison voitti aluksi 100 metrin vapaauinnin. Neljä päivää myöhemmin kultaa tuli Yhdysvaltojen 4 × 100 metrin vapaauintiviestin ankkurina – joukkue paransi maailmanennätystä peräti yhdeksällä ja puolella sekunnilla. Viestiä seuranneena päivänä hän voitti 400 metrin vapaauinnissa täpärästi Lenore Knightin.


title: Helene Madison

text: Olympialaisten jälkeen Madison siirtyi ammattilaiseksi ja esiintyi uintinäytöksissä. Hän esiintyi myös kaupalliseksi flopiksi jääneessä Mack Sennettin elokuvassa "The Human Fish". Tämän jälkeen hän yritti uraa yökerhoviihdyttäjänä Seattlessa.


title: Helene Madison

text: Ammattilaisuutensa vuoksi Madison ei pystynyt osallistumaan vuoden 1936 olympialaisiin. Olympialaisten aikaan hän oli töissä hotdog-kioskilla Green Lakella.


title: Helene Madison

text: Madisonin myöhemmät vuodet olivat vaikeita. Niihin mahtui kaksi epäonnistunutta avioliittoa, velkaantuminen ja taistelu syöpää ja diabetesta vastaan.


title: Luukudos

text: Luukudos on elävää jatkuvasti uusiutuvaa tukikudosta. Se muodostuu luusoluista sekä kiteisestä väliaineesta, joka koostuu pääasiassa kalsiumista ja fosfaatista. Luukudoksessa on myös runsaasti kollageenisyitä. Kudoksen rakenteesta johtuen luun puristus-, taivutus- ja venytyslujuudet ovat suuria. Luukudosta muodostuu ja hajoaa koko ajan hormonien säätelemänä.


title: Luukudos

text: Luukudos muodostuu alkiokautisesta sidekudoksesta kahdella tavalla: joko suoraan sidekudoksesta luutumalla (mm. solisluut ja monet kallon luut) tai siten, että ensin muodostuu rustoinen malli, johon jo kahdeksan viikon ikäisellä sikiöllä ilmaantuvat ensimmäiset luutumiskeskukset. Rustosolut kuolevat ja tilalle saapuu verisuonten matkassa osteoblasteja ja osteoklasteja, jotka alkavat valmistamaan luukudosta.


title: Luukudos

text: Luukudos uusiutuu ja muovautuu vilkkaimmin kasvuvaiheessa, mutta myös aikuisen luukudos on jatkuvan uusiutumisen ja muovautumisen kohteena. Osteoklastit poraavat luukudokseen reikiä. Tämän jälkeen osteoblastit asettuvat reiän reunoille valmistamaan uutta luuta kerros kerrokselta. Osteoblastit jäävät valmistamansa soluväliaineen vangiksi ja muuttuvat osteosyyteiksi.


title: Luukudos

text: Luukudoksen soluväliaine on osteoidissa pääosin muodostunut kollageenisyistä ja osteoblastien vaikutuksesta mineralisoituneesta kalsiumhydroksidiapatiitista Ca(OH)(PO). Valmiissa luukudoksessa soluväliaineen kuivamassasta noin neljännes on kollageenisyitä ja loppu on kalsiumhydroksidiapatiittia. Luun kuivapainosta on epäorgaanista mineraalia 2/3, ja tästä noin 95 % on kalsiumfosfaattia. Solujen osuus luukudoksesta on vähäinen.


title: Luukudos

text: Luun rakenteen perusyksikkö on osteoni, jonka keskellä kulkee sitä ravitseva verisuoni. Osteonissa luusolut eli osteosyytit ympäröivät verisuonta rengasmaisesti. Osteosyytit ovat yhteydessä toisiinsa solu-ulokkeiden avulla, joten aineenvaihdunta välittyy solusta toiseen. Osteoniksi järjestyminen turvaa osaltaan luun solujen energian ja ravintoaineiden saantia.


title: Luukudos

text: Luuta ympäröi sidekudoksinen luukalvo, joka pystyy tuottamaan tarvittaessa uutta luuta luun kasvaessa paksuutta. Luukalvon alla on tiivistä luuta, jonka alla puolestaan on hohkaluuta. Luuydintä on hohkaluun muodostaman verkoston väleissä ja luuydinontelossa.


title: Sidekudos

text: Sidekudos kuuluu tukikudoksiin, joita ovat myös rusto-, luu- ja rasvakudos. Sidekudoksia on kahta tyyppiä: löyhää sidekudosta ja tiivistä sidekudosta.


title: Sidekudos

text: Löyhä sidekudos muodostuu sidekudossoluista eli fibroblasteista, jotka muodostavat kudoksen syntyessä soluväliainetta. Löyhässä sidekudoksessa on melko vähäinen määrä kollageeni- ja elastisia syitä. Fibroblastien lisäksi sidekudoksessa on plasmasoluja, makrofageja ja syöttösoluja. Yleensä löyhässä sidekudoksessa parveilee myös veren valkosoluja. Löyhän sidekudoksen yksi tärkeimmistä tehtävistä on toimia diffuusiotienä kudosten välillä. Löyhä sidekudos regeneroituu, uusiutuu, kudoksista parhaiten, koska se on edelleen lähellä sikiöaikaista muotoaan. Se on siis erilaistunut vain vähän. Se sisältää myös paljon verisuonia, jotka nopeuttavat kudoksen paranemista.


title: Sidekudos

text: Tiivis sidekudos muodostuu sidekudossoluista eli fibroblasteista, jotka erittävät kudoksen muodostuessa soluväliainetta. Soluväliaine koostuu pääasiassa kollageenisyistä, jotka voivat olla järjestäytyneitä tai järjestäytymättömiä, jolloin puhutaan tiiviistä järjestäytymättömästä sidekudoksesta. Tiivis järjestäytymätön sidekudos muodostaa vahvoja peitinkalvoja elinten ympärille tai väliseiniä eri elimistön osien välille. Järjestäytynyttä sidekudosta on esimerkiksi isoja niveliä tukevissa siteissä ja jänteissä.


title: Hallitustenvälinen konferenssi

text: Hallitustenvälinen konferenssi (HVK) valmistelee muutokset Euroopan unionin perussopimuksiin. Viimeksi hallitustenvälinen konferenssi pidettiin 2007, jonka seurauksena Lissabonin sopimus allekirjoitettiin 13. joulukuuta 2007. Sitä edellinen hallitustenvälinen konferenssi pidettiin 2003, joka valmisteli Sopimuksen Euroopan perustuslaista, jota ei koskaan saatettu voimaan.


title: Hallitustenvälinen konferenssi

text: Hallitustenvälisen konferenssin käynnistää ministerineuvosto yksinkertaisella ääntenenemmistöllä jonkin jäsenvaltion tai Euroopan komission aloitteesta. Lisäksi ministerineuvosto pyytää etukäteen Euroopan parlamentin ja tarvittaessa myös Euroopan komission lausunnon.


title: Hallitustenvälinen konferenssi

text: Käytännössä konferenssi koostuu työryhmästä, johon jäsenvaltioiden hallitukset nimittävät edustajansa. Myös Euroopan komissio voi olla edustettuna. Työryhmä raportoi etenemisestä ministerineuvostolle. Valtion- ja hallitusten päämiehet tekevät Eurooppa-neuvostossa lopullinen päätöksen.


title: HVK

text: HVK voi tarkoittaa seuraavia asioita:


title: Sport FM

text: Sport FM oli pari vuotta toiminut suomalainen puolivaltakunnallinen kaupallinen urheiluradio 2000-luvun alussa.


title: Sport FM

text: Sport FM kertoi tuottavansa ennen kaikkea puhetta urheilusta ja sen ilmiöistä vahvojen vuorovaikutustilanteiden ja mielenkiintoisten persoonien välityksellä. Melko nopeasti kanava kuitenkin vähensi puheohjelmiaan ja alkoi soittaa entistä enemmän musiikkia. Kanavan ensimmäisenä päätoimittajana toimi Harri Tammiruusu ja ohjelmapäällikkönä Aku Lohimäki.


title: Sport FM

text: Kanavan aamuohjelma oli "Ykkösketju", jossa äänessä oli muun muassa Tony Halme. "Pelimies" oli iltapäivän urheilun uutis- ja ajankohtaisohjelma. Kanavan taustalla olleen Suomen Urheiluradio Oy:n pääomistajalla Hjallis Harkimolla oli myös oma ohjelma taajuudella.


title: Sport FM

text: Kanavan ääniä olivat muun muassa Joke Linnamaa, Aki Linnanahde, Pepe Jürgens, Kimmo Porttila, Linkku Lindegren, Jani Uotila, Sammy Väisänen ja Tuomas Virkkunen.


title: Sport FM

text: Sport FM yhdistyi SBS Finlandin Radio City -radiokanavan kanssa 23. lokakuuta 2003.


title: Tieteellinen skeptismi

text: Tieteellinen skeptismi (tunnetaan myös nimellä rationaalinen skeptismi) on tietoteoreettinen kanta, jossa kyseenalaistetaan väitteiden totuudenmukaisuus, kunnes ne voidaan testata käyttäen tieteellistä metodia. Käytännössä tieteelliset skeptikot keskittyvät kumoamaan julkisesti teorioita, jotka ovat heidän mielestään näennäistieteellisiä, sekä opettamaan kriittistä ajattelua ja tekemään tieteellistä tutkimusta paranormaaleista ilmiöistä.


title: Tieteellinen skeptismi

text: Tärkeä osa tieteellista skeptismiä on argumentointivirheiden ja virhepäätelmien tunnistaminen. Tärkeää on myös ymmärtää ihmisen havainnoinnin ja tiedonkäsittelyn (muistin) rajoitteet ja ongelmat.


title: Tieteellinen skeptismi

text: Joitain yleisiä loogisia- ja argumentointivirheitä:


title: Tieteellinen skeptismi

text: Skeptikot ovat jatkaneet argumentointivirheiden nimeämistä. Esimerkiksi virhepäätelmä peruukeista on nimenmukainen virheellinen väite: "Huomaan "aina" kun jollain on peruukki." Väite on virheellinen, sillä havainnoitsija tietää peruukeiksi vain ne peruukit, jotka hän tunnistaa peruukeiksi. Hyvät peruukit saattavat jäädä häneltä huomaamatta.


title: Tieteellinen skeptismi

text: Esimerkkejä ihmisen havainnoinnin ja tiedonkäsittelyn ongelmista:Tieteellinen skeptismi on eri asia kuin filosofinen skeptismi, joka kyseenalaistaa tiedon saavuttamisen mahdollisuuden.


title: Tieteellinen skeptismi

text:
Skeptikkojärjestö CSICOPin perustajajäsen ja siitä myöhemmin eronnut sosiologian professori Marcello Truzzi piti tieteellisten skeptikkojen periaatteita liian kieltävinä, ja kutsui tätä pseudoskeptismiksi. Hän itse käytti tästä erotuksena termiä "zeteetikko".
Marcello Truzzi ei ikinä täsmentänyt kritiikkiään koskemaan mitään tiettyä tapahtumaa tai tutkimusta.


title: Tieteellinen skeptismi

text: Tieteellinen skeptismi:


title: Tieteellinen skeptismi

text: Tiede:


title: Michael Martin (filosofi)

text: Michael L. Martin (3. maaliskuuta 1932 Cincinnati, Ohio – 27. toukokuuta 2015 Boston, Massachusetts) oli Bostonin yliopiston filosofian professori.


title: Michael Martin (filosofi)

text: Martin tutki ennen kaikkea uskonnonfilosofiaa sekä myös tieteenfilosofiaa ja oikeusfilosofiaa. Martin julkaisi useita kirjoja ja artikkeleita, joissa hän puolusti ateismia sekä esitti useita argumentteja jumalan olemassaoloa vastaan.


title: Michael Martin (filosofi)

text: Michael Martinin "Atheism: A Philosophical Justification" (1990) on ollut pitkään kansainvälisesti tunnetuin ateismin oppikirja.


title: Albert Hofmann

text: Albert Hofmann (11. tammikuuta 1906 – 29. huhtikuuta 2008) oli sveitsiläinen kemisti, joka tunnetaan parhaiten ensimmäisenä lysergihapon dietyyliamidia (LSD) syntetisoineena henkilönä. Hofmann syntyi Badenissa, Sveitsissä, ja opiskeli kemiaa Zürichin yliopistossa. Hänen pääaineensa oli eläinten ja kasvien kemia. Tohtorinarvon hän sai tehdessään tärkeää tutkimusta kitiinin parissa. Myöhemmin Hofmann siirtyi Baseliin Sandoz-yrityksen (nykyisin Novartis) palvelukseen tutkimaan lääkekasveja ja sieniä eristääkseen ja syntetisoidakseen niistä lääkekäyttöön soveltuvia aineita.


title: Albert Hofmann

text: Hofmannin tutkimus lysergihappojen parissa johti LSD-25:n syntetisoitiin 16. marraskuuta 1938. Viisi vuotta myöhemmin 16. huhtikuuta 1943 Hofmannin yrittäessä kehittää migreenilääkettä ja siihen liittyen kauaksi aikaa unohtuneen LSD-25:n tutkimuksissa hän havaitsi sen hallusinogeeniset ominaisuudet, kun osa aineesta vahingossa vaikutti häneen ihokosketuksen kautta. Kolme päivää myöhemmin, 19. huhtikuuta, Hofmann testasi ainetta uudelleen nauttimalla 250 µg:n annoksen ja huomasi sen voimakkaat psykedeeliset vaikutukset. Tätä seurasi Hofmannin ja kollegoidensa itsetestien sarja. Ensimmäisen kerran hän kirjoitti löydöstään 22. huhtikuuta samana vuonna.


title: Albert Hofmann

text: Myöhemmin Hofmannista tuli Sandoz-yrityksen luonnontuotteiden osaston johtaja ja hän matkusti tutkimaan alkuasukkaiden käyttämän "Psilocybe mexicana" -sienen psykoaktiivisia ominaisuuksia. Tämä johti sienten vaikuttavan ainesosan, psilosybiinin, eristämiseen ja synteesiin.


title: Albert Hofmann

text: Hofmann myös kiinnostui muista meksikolaisista kasveista ja niiden siementen psykoaktiivisista ominaisuuksista. Hän yllättyi siitä, että luonnosta löytyi lähes LSD:n kaltaisia yhdisteitä. Sellaisia kasveja olivat mm. "Rivea corymbosa", jonka siemenet sisältävät LSA:ta, ja "Salvia divinorum", jonka nykyisin tunnettua aistiharhoihin vaikuttavaa salvinoriini A:ta hän ei onnistunut tunnistamaan.


title: Albert Hofmann

text: LSD:tä tohtori Hofmann kutsui ”lääkkeeksi sielulle”. Hän oli turhautunut LSD:n maailmanlaajuisesta kiellosta sen jälkeen, kun nuoriso omaksui sen päihdekäytön 1960-luvulla. Hofmannin mukaan LSD:tä käytettiin yli kymmenen vuoden ajan menestyksekkäästi apuna psykoterapiassa.


title: Albert Hofmann

text: Uransa aikana Hofmann kirjoitti yli sata tieteellistä artikkelia ja useita kirjoja, kuten LSD:tä käsittelevän kirjan "LSD, My Problem Child", joka on osittain omaelämäkerta ja jossa hän kuvaa esimerkiksi kuuluisaa pyörämatkaansa LSD:n vaikutuksen alaisena.


title: Albert Hofmann

text: Hofmannin 100-vuotispäivän kunniaksi tammikuussa 2006 järjestettiin Baselissa kongressi "LSD – lempilapsi vai murheenkryyni", jossa esitelmöi 80 tutkijaa, kulttuurivaikuttajaa ja kansalaisaktivistia. Hofmann kuoli sydänkohtaukseen 102-vuotiaana keväällä 2008.


title: Francisco de Santiago

text: Francisco de Santiago (n. 1578–1644) oli portugalilainen säveltäjä, joka vietti suurimman osan elämästään Espanjassa.


title: Francisco de Santiago

text: De Santiago syntyi Lissabonissa ja hänen ensimmäinen toimensa oli kuoronjohtajan virka Plasencian katedraalissa, Espanjassa. Myöhemmin de Santiago työskenteli myös Madridissa ja Sevillassa. Hän kuoli vuonna 1644. De Santiago sävelsi 538 villancicoa.


title: Marcos Antônio Portugal

text: Marcos Antônio da Fonseca Portugal (24. maaliskuuta 1762, Lissabon - 7. helmikuuta 1830, Rio de Janeiro) oli portugalilainen säveltäjä. Hän opiskeli Lissabonissa sävellystä, laulua ja urkujensoittoa. Vuosina 1792-1800 hän työskenteli Italiassa. Tammikuusta 1811 lähtien Portugal asui Rio de Janeirossa, jossa hän kuoli vuonna 1830. Säveltäjän tuotantoon kuuluu pääasiassa oopperoita, mutta myös muun muassa kirkkomusiikkia.


title: Martim Codax

text: Martim Codax eli Martín Codax oli keskiaikainen trubaduuri, joka oli mahdollisesti kotoisin Vigosta, Galiciasta. Hän vaikutti 1200–1300-luvuilla. Häneltä on säilynyt seitsemän teosta:


title: Pointillismi

text: Pointillismi eli pistemaalaus tai täplämaalaus on maalaustekniikka, jossa värejä sekoitetaan niin, että kankaalle tehdään pääväreillä lähekkäin pieniä pisteitä, jotka luovat katsottaessa vaikutelman sekoittuneesta väristä. Muissa tekniikoissa värit sekoitetaan paletilla. Television ja tietokoneen näytöt toimivat samalla tavalla luodessaan kaikki värit punaisten, sinisten ja vihreiden pisteiden yhdistelmistä.


title: Pointillismi

text: Pointillismi oli neoimpressionistien käyttämä tekniikka. Pointillismin keksijänä pidetään Georges Seurat’ta. Muita tunnettuja pointillisteja olivat Paul Signac ja belgialais-englantilainen, Suomessakin vaikuttanut Alfred William Finch.


title: Alfred William Finch

text: Alfred William Finch (28. marraskuuta 1854 Bryssel, Belgia – 28. huhtikuuta 1930 Helsinki) oli keraamikko ja taidemaalari sekä pointillismin merkittävä edustaja. Hän syntyi englantilaisten vanhempien lapsena Belgiassa ja opiskeli Brysselin taideakatemiassa. Hän perusti opiskelutovereidensa kanssa ryhmän "Les XX", jonka järjestämässä näyttelyssä hän tutustui Georges Seurat’n töihin ja alkoi itsekin tutkia optiikkaa ja värien jakautumista.


title: Alfred William Finch

text: Finchin aiheet olivat usein maisemia, nuoruudentöissä kotiseudulta Pohjois-Belgiasta, vanhemmiten Englannista Doverin seudulta, minne Finchin vaimo ja lapset muuttivat.


title: Alfred William Finch

text: Finch muutti Suomeen vuonna 1897 kreivi Louis Sparren kutsumana, ja asettui Iris-keramiikkatehtaan johtajaksi Porvooseen. Hän vaikutti vahvasti jugend-tyylin kehitykseen Suomessa. Tehtaan sulkemisen jälkeen hän muutti Helsinkiin ja alkoi jälleen maalata sekä opettaa Taideteollisen koulun keramiikkalinjalla. Hän teki yhteistyötä muun muassa Magnus Enckellin kanssa Septem-ryhmässä. Finch on myös toiminut leipurina Kreikassa vuonna 1876.


title: Väärä kompositio

text: Väärä kompositio tarkoittaa argumentaatiovirhepäätelmää, jonka mukaan kokonaisuudella on samat ominaisuudet kuin sen osilla. Sen yleinen kaava on seuraava:Esimerkiksi: "Kaisa kuuluu seurakunnan kuoroon. Kaisa on juoruilija. Seurakunnan kuorossa puhutaan varmasti pahaa ihmisten selkien takana."


title: Väärä divisio

text: Väärä divisio tarkoittaa argumentaatiovirhepäätelmää, jonka mukaan osilla täytyy olla samat ominaisuudet kuin kokonaisuudella. Sen yleinen kaava on seuraava:Esimerkiksi: "Rautariisto oy kiskoo laina-asiakkailtaan suurta korkoa. Viljo on Rautariiston palkoilla. Viljo varmaankin veisi leivänkin nälkäisen lapsen suusta."


title: António Fragoso

text: António de Lima Fragoso (17. kesäkuuta 1897 – 13. lokakuuta 1918) oli portugalilainen säveltäjä ja pianisti. Hän syntyi Pocariçassa ja aloitti musiikinopintonsa 6-vuotiaana. Vuosina 1907–1914 Fragoso asui Portossa. Hän kuoli keuhkosairauteen vuonna 1918. Suurin osa Fragoson tuotannosta oli pianomusiikkia.


title: Ekologinen virhepäätelmä

text: Ekologinen virhepäätelmä on argumentaatiovirhe, joka merkitsee yksilötason päätelmien tekemistä kollektiivitason korrelaatiosta. Se on sukua väärälle kompositiolle sekä väärälle divisiolle. Ekologisen virhepäätelmän yleinen kaava on seuraava:Esimerkki: "Lämpimällä säällä tapahtuu paljon hukkumiskuolemia. Laimi aikoo mennä uimaan lämpimänä päivänä. Siispä Laimi on kuolemanvaarassa."


title: Luettelo portugalilaisista yhtyeistä

text: Tämä on luettelo portugalilaisista yhtyeistä.


title: Magnus Enckell

text: Knut Magnus Enckell (9. marraskuuta 1870 Hamina – 26. marraskuuta 1925 Tukholma) oli suomalainen taidemaalari. Hänen nuoruudentöidensä värimaailma on niukkaa ja askeettista: harmaata, mustaa ja ruskeaa. Nuorta Enckelliä pidetään yhtenä Suomen merkittävimmistä symbolismin edustajista. Esimerkiksi Tampereen tuomiokirkon alttarimaalaus "Ylösnousemus" ja askeettinen, nuorta poikaa kuvaava "Heräävä" ovat tältä ajalta.


title: Magnus Enckell

text: Vuoden 1909 jälkeen Enckell on kuin toinen maalari: värien runsaus ja pointillismia lähestyvä ”puhtaan paletin” käyttö ovat Septem-ryhmän ja muun muassa Alfred Finchin vaikutusta.


title: Togon lippu

text: Togon lippu on länsiafrikkalaisen Togon tasavallan virallinen lippu, joka otettiin käyttöön 27. huhtikuuta 1960. Lipun oli suunnitellut Ahyi Paul. Siinä on viisi vaakaraitaa väreiltään ylhäältä alas vihreä-keltainen-vihreä-keltainen-vihreä. Vasemmassa ylänurkassa on punainen neliö, jonka keskellä valkoinen viisisakarainen tähti. Lipun värit ovat pan-afrikkalaisen liikkeen värit ja lipun malli viittaa Liberian lippuun.


title: Togon lippu

text: Lipun värit symboloivat myös maanalaisia rikkauksia (keltainen), metsää ja maataloutta kuten myös toivoa (vihreä), itsenäisyyden puolesta vuodatettua verta (punainen). Sen lisäksi tähti symboloi toivoa.


title: Robert van Osdel

text: Robert ”Bob” van Osdel (1. huhtikuuta 1910 Los Angeles – 17. huhtikuuta 1987) oli yhdysvaltalainen korkeushyppääjä ja olympiamitalisti.


title: Robert van Osdel

text: Los Angelesin vuoden 1932 olympialaisissa Van Osdel taisteli kullasta hyvän ystävänsä Kanadan Duncan McNaughtonin kanssa. Ratkaisukorkeudessa 197 cm Van Osdel antoi ystävälleen tekniikkaneuvoja ja tämä ylitti riman voittaen kultaa. Van Osdel itse sai hopeaa samalla tuloksella. Vuonna 1933 McNaughtonin kultamitali varastettiin autosta. Van Osdel, joka oli alkanut harjoittaa hammaslääkärin ammattia, teetti omasta mitalistaan muotin ja teki sen avulla McNaughtonille kultamitalireplikan.


title: Robert van Osdel

text: Vuonna 1930 Van Osdel oli maailmantilaston ykkösenä korkeushypyssä tuloksella 201 cm. Maansa mestaruuden hän voitti 1932.


title: Martti Aho

text: Martti Johannes Aho (19. marraskuuta 1896 Kemin maalaiskunta – 21. kesäkuuta 1968 Kokkola) oli suomalainen eversti ja kaksinkertainen Mannerheim-ristin ritari.


title: Martti Aho

text: Martti Aho osallistui Suomen sisällissotaan 1918 ja Aunuksen retkikuntaan 1919–1920. Hän valmistui toiselta reserviupseerikurssilta vuonna 1921 ja kävi Kadettikoulun erikoiskurssin 1927-1928. Suomen rajavartiostossa nuorempana upseerina ja komppanianpäällikkönä hän toimi 1923-1926 sekä vuodesta 1929 alkaen. Rajavartioaliupseerikoulun johtajana hän oli 1927 ja 1933-1934. Ennen talvisotaa hän palveli rajavartiolaitoksessa Salmin rajavartiostossa komppanianpäällikkönä. Talvisodassa hän oli ensin komppanian päällikkö ja sitten Erillinen pataljoona 8:n (ErP 8) komentaja. Myöhemmin hän komensi pataljoona Jalkaväkirykmentti 38:ssa. Aho haavoittui talvisodassa kahdesti. Välirauhan aikana hän toimi 13. divisioonan esikunnan rajatoimiston päällikkönä ja Rajavartiolaitoksen esikunnassa toimistoesiupseerina.


title: Martti Aho

text: Jatkosodan alkaessa majuri Aho toimi ensin 11. divisioonan esikunnan operatiivisen osaston päällikkönä ja 21. heinäkuuta alkaen komensi Jalkaväkirykmentti 50:tä (JR 50), joka kuului myös 11. divisioonaan. Rykmentin taitavasta johtamisesta Karjalan armeijan läpimurtotaisteluissa ja myötävaikuttamisesta Äänislinnan valtaukseen everstiluutnantti Aho nimitettiin 1. maaliskuuta 1942 Mannerheim-ristin ritariksi numero 52. Aho rykmentteineen oli asemasotavaiheen Syvärillä. Hänet ylennettiin everstiksi 23. kesäkuuta 1944. Neuvostoliiton suurhyökkäyksen alettua 11. divisioona siirrettiin Kannakselle, jossa Aho rykmentteineen 27. kesäkuuta alkaen osallistui Talin–Ihantalan taisteluun. Aho haavoittui taistelussa 29. kesäkuuta Kärstilänjärven Ylähovissa.


title: Martti Aho

text: Lapin sodassa JR 50 osallistui osana "Ryhmä Pajaria" menestyksellisesti sotatoimiin Tornion pohjoispuolella, jonka johdosta Aho nimettiin toistamiseen Mannerheim-ristin ritariksi 16. lokakuuta 1944.


title: Martti Aho

text: Sodan jälkeen Aho toimi Rovaniemen ja Raahen sotilaspiirien päällikkönä. Hän siirtyi reserviin 1949 ja toimi laivaus- ja ahtausalalla jääden eläkkeelle 1966.


title: Martti Aho

text: Ylennykset: reservivänrikki 16.11.1921, reserviluutnantti 5.12.1925, reservikapteeni 13.6.1930, kapteeni 21.3.1931, majuri 5.2.1940, everstiluutnantti 11.10.1941, eversti 23.6.1944.


title: Martti Aho

text: Aho on haudattu Kokkolaan, Marian hautausmaalle.


title: Sandakan

text: Sandakan on kaupunki Sabahin osavaltiossa, Malesiassa ja on osavaltion toiseksi suurin kaupunki. Se sijaitsee Borneon saaren itärannikolla. Kaupungin asukasluku on noin 347 300 (2000). Väestöstä noin 18% on kiinalaisia, loput väestöstä ovat pääasiassa bumiputeroita (ei-kiinalaisia eli malaijeja, bajaujeja, dusuneja jne.) ja pääasiassa filippiiniläisiä ja indonesialaisia laittomia siirtolaisia. Sandakan oli aiemmin Britannian Pohjois-Borneon pääkaupunki oltuaan sitä ennen Sulun sulttaanin hallinnassa. Kaupunki tuhoutui lähes täysin Toisessa maailmansodassa. Vain harvoja rakennuksia sitä edeltäneeltä ajalta on säilynyt.


title: Premissin pitäminen argumenttina

text: Premissin pitäminen argumenttina on argumentaatiovirhe, jossa jonkun asian B premissiä A pidetään asiana itsenään. Sen yleinen kaava on seuraava:


title: Kinabatangan

text: Kinabatangan on kaupunki Malesiassa. Se sijaitsee Sabahin osavaltiossa, Borneon saarella. Kaupungin arvioitu asukasluku on noin 59 000 (1991). Kaupunki sijaitsee lähellä Kinabatangan-jokea.


title: Meren salaisuudet

text: Meren salaisuudet on ranskalaisen tutkijan Jacques-Yves Cousteaun vuosina 1967–1976 tuottama ja ohjaama tv-dokumenttisarja. Se oli ensimmäisiä tieteellisiä dokumenttisarjoja, joka käsitteli merenalaista elämää laajasti tieteellisestä näkökulmasta. Sarja oli kotimaassaan Ranskassa menestys. Suomessa sarjaa on esittänyt aiemmin Yle TV2. Uusintalähetykset aloitettiin 5. maaliskuuta 2006 Yle Teema -kanavalla.


title: Meren salaisuudet

text: Sarjan pohjana on tutkimusalus "Calypsolla" tehty tutkimusmatka ympäri maapallon. Matkan yhteydessä Cousteaun miehistö kuvasi runsaasti filmi- ja valokuvamateriaalia niin pinnalla kuin pinnan allakin. Materiaalia on käytetty myös Cousteaun kirjasarjassa, joka on Suomessa julkaistu nimellä "Merten salaisuudet".


title: Opéra Bastille

text: Opéra Bastille eli Bastillen ooppera on Pariisin Place de la Bastille -aukion luona sijaitseva moderni oopperatalo. Siellä toimii Opéra National de Paris, joka toimii myös vanhassa oopperatalossa Palais Garnierissa. Opéra Bastillessa on 2 723 paikkaa.


title: Opéra Bastille

text:
Uuden oopperatalon idean esitti alun perin Pierre Boulez vuonna 1968. Myöhemmin Ranskan presidentti François Mitterrand innostui säveltäjän ajatuksesta. Rakennuksen tarkoitus oli olla ”moderni ja suosittu” paikka, jossa taidemusiikkia tuotaisiin lähemmäksi suurta yleisöä. Vuonna 1983 järjestetyn arkkitehtikilpailun voitti kanadalais-uruguaylainen Carlos Ott.
Oopperatalon rakentaminen alkoi vuonna 1984. Se avattiin 13. heinäkuuta 1989, samalla paikalla tapahtuneen Bastiljin valtauksen 200-vuotispäivänä. Ensimmäinen talossa esitetty ooppera oli Hector Berliozin "Troijalaiset".


title: Djiguiya

text: Djiguiya on burkinafasolainen yhtye, joka esittää paikallista perinnemusiikkia. Se perustettiin Bobo Dioulassossa vuonna 1995. Yhtye julkaisi ensimmäisen albuminsa, "Sakidin" vuonna 2003.


title: Ilona Elek

text: Ilona Elek-Schacherer (17. toukokuuta 1907 Budapest – 24. heinäkuuta 1988 Budapest) oli unkarilainen miekkailija ja olympiavoittaja.


title: Ilona Elek

text: Ilona Elek oli jo 29-vuotias osallistuessaan ensimmäisiin olympialaisiinsa Berliinissä 1936. Kisoissa hän löi florettikisassa kaksi edellistä olympiavoittajaa, Saksan Helene Mayerin ja Itävallan Ellen Preisin, voittaen kultaa.


title: Ilona Elek

text: Kahdet seuraavat olympialaiset peruttiin toisen maailmansodan takia, mutta Lontoossa 1948 Elek voitti tiukan taistelun voitosta ja otti toisen olympiakultansa floretilla. Vuoden 1952 kisoissa Helsingissä Elek oli jo 45-vuotias mutta edelleen hyvässä kunnossa. Hän voitti 20 ensimmäistä otteluaan mutta hävisi finaalissa kullan niukasti pistein 4–3 Italian Irene Camberille. Elekin sisko Margit oli Lontoon kisoissa floretilla kuudes.


title: Ilona Elek

text: MM-kisoissa Elek voitti vuosina 1937–1956 kuusi kultaa, neljä hopeaa ja kaksi pronssia. Ainoan henkilökohtaisen maailmanmestaruutensa hän voitti Tukholmassa 1951. Lisäksi hän voitti MM-kisoja edeltäneissä EM-kisoissa henkilökohtaisen mestaruuden vuosina 1934 ja 1935.


title: Adagio

text: Adagio [] on lähinnä taidemusiikissa käytettävä termi, jolla tarkoitetaan, että kappale tulee soittaa hitaasti. Adagio annetaan usein myös nimeksi hitaalle kappaleelle tai laajemman teoksen hitaalle osalle.


title: Adagio (täsmennyssivu)

text: Adagio tarkoittaa seuraavia asioita:


title: Mariinski-teatteri

text: Valtion akateeminen Mariinski-teatteri () eli Marian teatteri on vuonna 1860 perustettu ooppera- ja balettiteatteri, joka sijaitsee Pietarissa, Venäjällä. Teatteri on nimetty keisarinna Maria Aleksandrovnan mukaan.


title: Mariinski-teatteri

text: Sekä baletin että oopperan orkesterin ylikapellimestari ja johtaja on Valeri Gergijev, joka on nostanut esitysten tason jälleen maailman huippuluokkaan. Baletissa ovat sen historian aikana tanssineet muun muassa Anna Pavlova, Vatslav Nižinski ja Rudolf Nurejev. Se tunnetaan erityisen puhtaasta ja yhtenäisestä tanssityylistään. Mariinski-teatterissa ovat saaneet ensiesityksensä lähes kaikki suuret venäläiset oopperat, kuten Mihail Glinkan "Ruslan ja Ljudmila", Modest Musorgskin "Boris Godunov" ja "Hovanštšina" sekä kaikki Pjotr Tšaikovskin oopperat, joista "Lumoojattaren" Tšaikovski myös johti itse.


title: Mariinski-teatteri

text: Teatterin aikaisemmat viralliset nimet:


title: Aataminhuippu

text:
Aataminhuippu (, ) on 2 243 metriä korkea vuori Sri Lankan keskiosassa 20 kilometriä Ratnapuran kaupungista koilliseen. Vuori on ympäristönsä ainoa kokoluokassaan, minkä vuoksi vuori luo selkeän kolmionmuotoisen varjon ympäröivälle tasangolle. Vuorelle kiivenneet pyrkivät näkemään tämän varjon ja sen nopean pienenemisen, kun aurinko nousee aamulla.
Sinhalankielinen nimi Sri Pada liittyy vuoreen ja tarkoittaa pyhän henkilön jalkaa. Nimi tulee vuoren huipulla olevan temppelin sisällä olevasta jalanjäljen muotoisesta kuviosta, jonka sanotaan kuuluvan Buddhalle. Tamilinkieliset nimet "Shivanolipatha Malai" ja "Shiva padam" tarkoittavat samaa, mutta jalanjäljen väitetään kuuluvan Shivalle. Intian muslimit ja kristityt puolestaan uskovat jäljen olevan Aatamin jalanjälki, josta vuoren englanninkielinen nimikin juontuu (Adam’s Peak). Vuori onkin Sri Lankassa pyhä sekä buddhalaisille, hinduille, muslimeille että kristityille. pyhiinvaelluspaikka.


title: Oulu 1

text: Oulu 1 on Hailuodon saaren pohjoispuolella Oulun edustalla Suomen aluevesillä sijaitseva Oulun sataman johtavan väylän uloin majakka. Se sijaitsee entisen Haukiputaan kunnan alueella. Majakka on rakennettu ja asennettu paikalleen vuonna 1964.


title: Oulu 1

text: Rakenteeltaan majakka on ns. pohjamajakka eli kasuunimajakka. Merenpohjaan upotettava kasuuniosa sekä majakkatorni rakennettiin Oulun öljysatamassa. Majakan merenpohjaa vasten lasketun betonisen kasuuniosan halkaisija on 22 metriä. Majakka hinattiin Oulusta sijoituspaikalleen, ja hinauksen aikana torniosa oli sijoitettu kasuunin sisäpuolelle. Sijoituspaikalla torni nostettiin ylös, kasuuniosa upotettiin paikalleen ja täytettiin hiekalla ja betonilla.


title: Oulu 1

text: Pyöreä, 24 metriä korkea majakkatorni on väriltään musta, ja sen välitasanteen yläpuolella kiertää valkoinen vyö. Majakan lyhtylaitteen korkeus merenpinnasta on 22 metriä.


title: Yle Radio Suomi Pohjanmaa

text: Yle Radio Suomi Pohjanmaa (aiemmin "Pohjanmaan Radio" ) on yksi Yle Radio Suomen maakuntaradioista. Sen kuuluvuusalueena ovat nimestään poiketen vain Etelä-Pohjanmaa ja Merenkurkun (itä)rannikolla sijaitseva Pohjanmaan nykymaakunta. Radion toimitukset sijaitsevat Seinäjoella ja Vaasassa.


title: Yle Radio Suomi Pohjanmaa

text: Radio lähettää paikallisia uutisia ja säätiedotuksia sekä kertoo alueellisesti kiinnostavista aiheista. Sen musiikillinen anti on noin 65 prosenttia suomalaista ja 35 prosenttia ulkomaista. Se esittää valtakunnallisten suosikkien lisäksi pohjalaisia artisteja ja musiikintekijöitä.


title: Frank Martin

text: Frank Martin (15. syyskuuta 1890 Geneve, Sveitsi – 21. marraskuuta 1974 Naarden, Alankomaat) oli sveitsiläinen säveltäjä.


title: Frank Martin

text: Martin syntyi Genevessä vuonna 1890. Hän opetteli soittamaan pianoa ja improvisoimaan ennen koulunkäyntinsä alkua. Myöhemmin Martin opiskeli kahden vuoden ajan matematiikkaa ja fysiikkaa Geneven yliopistossa. Kerrotaan, että Johann Sebastian Bachin "Matteus-passion" kuuleminen sai nuoren Frank Martinin harkitsemaan muusikon, jopa säveltäjän uraa.


title: Frank Martin

text: Vuosina 1918–1926 hän asui Zürichissä, Roomassa ja Pariisissa. Vuonna 1946 hän muutti Alankomaihin, jossa hän asui kuolemaansa saakka. Vuosina 1950–1957 Martin toimi Kölnin musiikkikorkeakoulun sävellysluokan johtajana Saksassa. Vuonna 1960 Martin vieraili Helsingissä ja johti pitämässään konsertissa omia sävellyksiään.


title: Frank Martin

text: Martinin tuotantoon kuuluu muun muassa sinfonia (1945) ja useita konserttoja eri soittimille, kantaatti "In terra pax" (1943), oratorio "Golgatha" (1948), orkesterisarja "Die vier Elemente" (1963), "Requiem" (1972), kamarimusiikkia sekä oopperat "Der Sturm" ("Myrsky," 1955) William Shakespearen tekstiin ja "Monsieur de Pourceaugnac" (1962) Molièren tekstiin. Säveltäjänä Martin sulautti yhteen ranskalaisia ja saksalaisia, 1930-luvulta alkaen tonaalisia ja dodekafonisia aineksia.


title: Rie Mastenbroek

text: Hendrika Wilhelmina ”Rie” Mastenbroek (26. helmikuuta 1919 Rotterdam – 6. marraskuuta 2003 Rotterdam) oli alankomaalainen uimari ja kolminkertainen olympiavoittaja.


title: Rie Mastenbroek

text: Rotterdamilainen Rie Mastenbroek alkoi harjoitella uintia ”Ma” Braunin valmennuksessa. Braun oli valmentanut oman tyttärensä vuoden 1928 olympiakultaan. Vuonna 1934 Mastenbroek voitti EM-kisoissa kolme kultaa (100 metrin selkäuinti, 400 metrin vapaauinti ja 4 × 100 metrin vapaauintiviesti) ja hopean (100 metrin vapaauinti).


title: Rie Mastenbroek

text: Vuoden 1936 Berliinin olympialaisissa Mastenbroek voitti 17-vuotiaana kultaa 100 metrin vapaauinnissa, 400 metrin vapaauinnissa ja 4 × 100 metrin vapaauintiviestissä. 100 metrin selkäuinnissa hän voitti hopeaa, maannaisensa Nida Senffin jälkeen (Senff ei osunut käännöksessä päätyseinään, ja joutui palaamaan takaisin, mutta voitti silti). Mastenbroekista tuli ensimmäinen samoissa olympialaisissa neljä mitalia voittanut nainen.


title: Rie Mastenbroek

text: Seuraavina vuosina Mastenbroek alkoi toimia uimavalmentajana, ja menetti amatööristatuksensa. Urallaan hän teki kahdeksan maailmanennätystä (viisi selkä- ja kolme vapaauinnissa). Hänet valittiin uinnin Hall of Fameen vuonna 1968.


title: Stewart Sukuma

text: Stewart Sukuma (oikealta nimeltään Luís Pereira; s. 25. maaliskuuta 1963 Cuamba) on mosambikilainen muusikko. Hän muutti vuonna 1996 Mosambikista Johannesburgiin, jossa valmistui hänen sooloalbuminsa "Afrikiti". Sukuma on esiintynyt muun muassa Orchestra Marrabenta Star de Moçambiquen kanssa.


title: Länsigöötanmaanpystykorva

text: Länsigöötanmaanpystykorva () on Ruotsista kotoisin oleva lyhytjalkainen, tarmokas koirarotu. Rodun historia ulottuu viikinkiajalle, jolloin se toimi lehmäpaimenena ja vahtikoirana.


title: Länsigöötanmaanpystykorva

text: Länsigöötanmaanpystykorvan ruumiinrakenne on vankka. Se on korkeuttaan pidempi (säkäkorkeuden suhde pituuteen on ihannetapauksessa 2:3). Matalaraajaisen koiran ihannesäkäkorkeus on uroksilla 33 cm, nartuilla 31 cm; poikeama: +2 cm, -1 cm ihannekoosta on sallittu. Turkki on lyhyt ja kova, alusvilla tuuheaa ja pehmeää. Yleisimmät värit ovat harmaa, harmaanruskea, kellanruskea, punaisenruskea tai punaisenkeltainen. Selässä ja kyljissä on tummempaa peitinkarvaa. Lapojen päällä on rodulle tyypillinen valjaskuvio. Valkoinen on sallittu: rajoitettu kaulus, jaloissa saa olla valkoista kunhan valkoinen ei mene oli polven, rinnassa saa olla valkoista ja päässä voi olla ohut piirto. Koiralla tulisi olla poskikuviointi (kuten suden tai jämtlanninpystykorvan kasvoissa). Länsigöötanmaanpystykorva muistuttaa suuresti saksanpaimenkoiraa, mutta on huomattavasti pienempi.


title: Länsigöötanmaanpystykorva

text: Koiran kuono on tylppä ja kirsu musta. Korvat ovat keskisuuret, pystyt ja hyvin liikkuvat. Länsigöötanmaanpystykorvan erikoispiirteenä on häntien monimuotoisuus. Rodussa esiintyy synnynnäistä töpöhäntäisyyttä, ja koiran hännän pituus voi olla mitä tahansa täysin hännättömästä pitkään häntään. Töpöhäntiä esiintyy eri mittaisina. Kun typistäminen oli sallittu, hännät typistettiin 10 cm:n pituuteen. Häntäänsä göötti voi kantaa eri tavoilla, joko alhaalla, sirpillä tai kippuralla. Näyttelyissä häntien pituuteen ei kiinnitetä huomiota arvostelussa. Hännän typistäminen kiellettiin Suomessa vuonna 1996.


title: Länsigöötanmaanpystykorva

text: Lyhyistä jaloistaan huolimatta länsigöötanmaanpystykorva on ponteva koira. Luonteeltaan se on uskalias, valpas, älykäs, ystävällinen ja energinen, ja sillä on taipumus haukkua. Rodun liikunnantarve on suuri, joten koiran kanssa voi harrastaa esimerkiksi agilityä, tokoa tai paimentamista. Kouluttaminen on melko helppoa, ja länsigöötanmaanpystykorvia on käytetty myös pelastuskoiratoiminnassa.


title: Länsigöötanmaanpystykorva

text: Länsigöötanmaanpystykorva sopii hyvin perhe- ja seurakoiraksi. Se rakastaa seuraa ja leikkii mielellään toisten koirien kanssa, mutta parhaiten se viihtyy perheensä kanssa eli laumassaan. Koira pitää huomiosta ja haluaa sitä joskus liikaakin. Tärkeintä on olla johdonmukainen ja päättäväinen.


title: Länsigöötanmaanpystykorva

text: Rodun uskotaan olevan yli tuhat vuotta vanha, sillä Skånen ja Länsi-Götanmaan viikingit käyttivät sitä ilmeisesti paimenkoirana, talonvahtina ja tuhoeläinten kuten rottien pyydystäjänä. Lyhytjalkaisena koira kunnostautui etenkin lehmien kaitsennassa, sillä matalaa paimenta lehmät eivät helposti yllä potkaisemaan. Länsigöötanmaanpystykorva paimentaa lehmiä näykkimällä niitä kintereistä. Welsh corgin arvellaan polveutuneen tästä rodusta. Erimielisyyttä on kuitenkin siitä, veivätkö viikingit rodun pohjoisesta Englantiin vai päinvastoin. Uusimpien tutkimusten perusteella asiantuntijat uskovat rodun olevan kotoisin Ruotsista.


title: Länsigöötanmaanpystykorva

text: Länsigöötanmaanpystykorva itse oli vuonna 1942 sukupuuton partaalla, mutta rotu onnistuttiin elvyttämään ruotsalaisten Björn von Rosenin ja Karl-Gustaf Zetterstenin ponnistelujen ansiosta. He alkoivat etsiä jalostukseen sopivia, mahdollisimman tarkoin tavoiteltua rotutyyppiä edustavia koiria lehti-ilmoitusten avulla. He löysivät muutaman yksilön, jotka ovat kaikkien nykyisten länsigöötanmaanpystykorvien esivanhempia. Ruotsin kennelliitto hyväksyi rotumääritelmän vuonna 1943. Alkuperäinen nimi oli "svensk vallhund", ruotsalainen paimenkoira; nykyinen nimi "västgötaspets" otettiin käyttöön vuonna 1953. Koiran käyttö paimennustehtävissä on vähentynyt, kun tehokkaammat paimenkoirat, kuten bordercolliet, ovat korvanneet sen.


title: Länsigöötanmaanpystykorva

text: Suomessa ensimmäiset länsigöötanmaanpystykorvat rekisteröitiin vuonna 1958. Oma rotuyhdistys Länsigöötanmaanpystykorvat – Västgötaspetsen ry. perustettiin vuonna 1991. Alkuun yhdistys oli rotua harrastava yhdistys. Rotuyhdistysoikeudet se saavutti vuonna 2007.


title: Länsigöötanmaanpystykorva

text: Rodun terveystilanne on hyvä. Lonkkavikojen lisäksi rodulla esiintyy jonkin verran hammaspuutoksia sekä piilokiveksisyyttä, mutta kyseiset viat eivät haittaa koiran elämää, joskin estävät sen käytön jalostuksessa tai näyttelykoirana. Rodulla tavataan myös verkkokalvon rappeumaa aiheuttavaa silmäsairautta J175. Tämän vuoksi jalostukseen käytettävät koirat tulisi lonkkakuvauksen lisäksi myös silmäpeilata.


title: Raaja

text: Raaja on selkärankaisten ja niveljalkaisten eläinten parillinen nivelikäs jäsen, jota käytetään tarttumiseen ja liikkumiseen. Myös kädellisten yläraajat, linnun tai lepakon siivet ja valaan evä ovat raajoja. Raajoihin kuuluvat takaraajat ja yläraajat.


title: Raaja

text: Useimmat eläimet käyttävät raajojaan liikkumiseen, kuten kävelyyn, juoksuuun ja kiipeilyyn. Jotkin eläimet käyttävät eturaajojaan (ihmiset yläraajojaan) esineiden kantamiseen ja käsittelyyn.


title: II armeijakunta

text: II armeijakunta voi tarkoittaa useaa erimaalaista sotatoimiyhtymää eri aikoina.


title: II armeijakunta

text: Suomalaisia:


title: II armeijakunta

text: Saksalaisia:


title: II armeijakunta

text: Yhdysvaltalaisia:


title: II armeijakunta

text: Brittiläisiä:


title: II armeijakunta

text: Kanadalaisia:


title: III armeijakunta

text: III armeijakunta voi tarkoittaa useaa erimaalaista sotatoimiyhtymää eri aikoina.


title: III armeijakunta

text: Suomalaisia:


title: Kari Hirvonen

text: Kari Hirvonen (s. 1982 Ähtäri) on suomalainen laulaja, joka valittiin tangokuninkaaksi Seinäjoen Tangomarkkinoilla vuonna 2003. Hän oli mukana kilpailussa jo edellisenä vuonna, mutta ei vielä silloin selvinnyt kolmen parhaan joukkoon. Vuonna 2003 Hirvonen voitti kuitenkin ylivoimaisesti. Hän oli miesten sarjassa ainut, joka sai täydet kymmenen pistettä.


title: Kari Hirvonen

text: Hirvonen aloitti keikkailun jo 15-vuotiaana rumpalina ja vuotta myöhemmin laulajana. Nykyään hän keikkailee aktiivisesti Jake Niska & Niskalenkki -orkesterin tai Hovinarrit-orkesterin kanssa. Hirvonen on ammattikoulutukseltaan rakentaja.


title: Kari Hirvonen

text: Hirvonen oli naimisissa saman vuoden tangokuningatar Saija Tuupasen kanssa, mutta liitto päättyi eroon vuonna 2006. Hirvosella on yksi tytär.


title: Francisco de Lacerda

text: Francisco de Lacerda (1869–1934) oli portugalilainen säveltäjä. Hän oli kotoisin São Jorgen saarelta, Azoreilta. Hän aloitti musiikinopintonsa Portossa vuonna 1888 ja jatkoi niitä myöhemmin Lissabonissa. Lacerda kuoli Lissabonissa vuonna 1934. Säveltäjän tuotantoon kuuluu niin sinfonista kuin pienimuotoisempaakin musiikkia.


title: Wienin valtionooppera

text: Wienin valtionooppera () on Euroopan tunnetuimpia oopperataloja. Nimensä mukaisesti se sijaitsee Wienissä Itävallassa. Se vihittiin käyttöön 25. toukokuuta 1869 Mozartin oopperalla "Don Giovanni". Valtionoopperan nimi oli vuoteen 1918 asti "Wienin hoviooppera (Hofoper)". Se on myös vuosittaisten Wienin oopperatanssiaisten pitopaikka.


title: Wienin valtionooppera

text: Oopperan orkesterin soittajat muodostavat myös Wienin filharmonikot, ja orkesteri soittaa myös Salzburgin musiikkijuhlien oopperaorkesterina. Oopperan taiteellisena johtajana toimi 2002-2010 Seiji Ozawa, mutta hän joutui jättämään johtamisen vuoden 2010 alusta sairastuttuaan kurkkusyöpään. Syksyllä 2010 uutena taiteellisena johtajana aloitti Franz Welser-Möst työparinaan uusi pääjohtaja Dominique Meyer. Aikaisempia kapellimestareita ovat olleet muiden muassa Hans Richter, Felix Weingartner, Richard Strauss, Clemens Krauss, Wilhelm Furtwängler, Bruno Walter, Karl Böhm, Herbert von Karajan, Lorin Maazel, Claudio Abbado ja Riccardo Muti.


title: Wienin valtionooppera

text: Rakennus tuhoutui vuonna 1945 pommituksissa mutta rakennettiin uudestaan ja otettiin käyttöön 1955.


title: Wienin valtionooppera

text: Oopperan yhteydessä toimii Wienin valtionoopperan baletti ja Wienin valtionoopperan balettikoulu.


title: M/S Calypso

text: M/S Calypso oli ranskalaisen merentutkijan Jacques-Yves Cousteaun tutkimusalus. Alus toimi liikkuvana laboratoriona Cousteaun tutkimusmatkoilla.


title: M/S Calypso

text: Puurunkoinen "Calypso" rakennettiin alun perin Ison-Britannian kuninkaallisen laivaston miinanraivaajalaivaksi. Aluksen rakensi Ballard Marine Railway Company Seattlessa Yhdysvalloissa. Alus oli BYMS (British Yard Minesweeper) Mark 1 -luokan moottoroitu miinanraivaaja. Aluksen köli laskettiin 12. elokuuta 1941 tunnuksella BYMS-26, ja vesillelasku tapahtui 21. maaliskuuta 1942. Kuninkaalliselle laivastolle alus luovutettiin helmikuussa 1943 nimellä HMS J-826, ja alus siirrettiin välittömästi Välimerelle aktiivipalvelukseen. Vuonna 1944 aluksen luokitukseksi muutettiin BYMS-2026, ja se siirrettiin Maltalle, jossa se oli ankkurissa vuoteen 1947, jolloin se poistettiin laivaston kalustorekisteristä.


title: M/S Calypso

text: Toisen maailmansodan jälkeen alus palveli lauttana Maltan ja Gozon saaren välillä, jolloin se sai nimekseen "Calypso", nymfi Kalypson mukaan. Myytin mukaan nymfin kotisaari oli samainen Gozon saari.


title: M/S Calypso

text: Irlantilainen miljonääri Thomas Loel Guinness osti aluksen 1950 ja vuokrasi sen Cousteaulle nimellisestä yhden frangin vuosivuokrasta. Cousteau tutkimusryhmineen korjasi ja varusti aluksen tutkimus- ja tukialukseksi sukellus-, kuvaus- ja merentutkimustehtäviä varten.


title: M/S Calypso

text: "Calypson" varustus oli nykyaikainen. Varustukseen kuuluivat muun muassa yhden ja kahden hengen minisukellusveneet, sukelluslautaset sekä sukellusskootterit. Aluksen keulaan, kolme metriä vesirajan alle, rakennettiin myös tarkkailukammio. Alukselle sijoitettiin myös helikopteritasanne sekä tutkimuslaitteisto.


title: M/S Calypso

text: Vuonna 1996 "Calypso" oli ankkuroituna Singaporen satamassa, kun proomu törmäsi sen kylkeen ja upotti aluksen. Alus nostettiin 1998 ja hinattiin Ranskan La Rochelleen, jossa se oli tarkoitus kunnostaa näyttelyesineeksi. Alus kuitenkin jäi La Rochellen satamaan ruostumaan kuudeksi vuodeksi, kunnes Carnival Cruise Lines osti aluksen nimelliseen yhden euron hintaan. Carnival Cruise Lines ilmoitti kunnostavansa aluksen 1,3 miljoonalla Yhdysvaltain dollarilla ja asettavansa sen museolaivaksi Bahamalle.


title: M/S Calypso

text: Tällä hetkellä aluksen omistaa Cousteau Society ja se on ruostumassa Pirioun telakalla Ranskassa, jossa alus piti kunnostaa entiseen loistoonsa.


title: Unsuk Chin

text: Unsuk Chin (; s. 14. heinäkuuta 1961 Soul) on korealainen säveltäjä. Hän opiskeli sävellystä vuosina 1985–1988 Saksassa György Ligetin johdolla ja asuu siellä nykyään. Hän on säveltänyt myös muun muassa sellokonserton sekä oopperan "Alice in Wonderland" (Lewis Carrollin kirjan "Liisan seikkailut ihmemaassa" pohjalta).


title: Unsuk Chin

text: Unsuk Chin sai vuonna 2004 viulukonsertostaan Grawemeyer-palkinnon. Vuonna 2017 hän sai 150 000 euron arvoisen Wihurin Sibelius-palkinnon.


title: Unsuk Chin

text: Unsuk Chinin puoliso on pianisti Maris Gothóni.


title: Saksan II armeijakunta

text: II armeijakunta oli Saksan mavoimien yhtymä toisessa maailmansodassa.


title: Saksan II armeijakunta

text: Wehrkreis II perusti alue-esikunnan 1. lokakuuta 1934 Stettinissä sijainneen Reichswehrin 2. jalkaväkidivisioonan esikunnan yhteyteen. Esikunta nimettiin 1935 II armeijakunnan esikunnaksi ().Armeijakunnan komentajina toimivat:


title: Louis Sparre

text: Pehr "Louis" Sparre af Söfdeborg (alun perin "Luigi Petro"; 3. elokuuta 1863 Gravellona, Lombardia – 26. lokakuuta 1964 Tukholma, Ruotsi) oli ruotsalainen kreivi, taiteilija, graafikko, huonekalusuunnittelija ja kirjailija. Hän oli keksijä Ambjörn Sparren ja Teresita Adèle Josefa Gaetana Barbavaran poika. Hän teki merkittävän uran Suomessa jugendin ja kansallisromantiikan parissa. Hän matkusteli maalausretkillä Karjalassa Akseli Gallen-Kallelan, Emil Wikströmin ja muiden karelianistien kanssa. 1890-luvun lopulla Sparre keskittyi taideteollisuuteen ja perusti Porvooseen Iris-huonekalu- ja keramiikkatehtaan, jonka johtoon hän kutsui Alfred Finchin. Hän myös osallistui Porvoon vanhan keskustan rauhoittamiseen ja entisöimiseen. Viimeiset vuotensa hän vietti Ruotsissa.


title: Louis Sparre

text: Sparre vietti varhaisen lapsuutensa äitinsä kanssa Gravellonassa, isän ollessa usein työmatkoilla. Kun äiti kuoli vuonna 1867, Sparre muutti isänsä luo Pariisiin ja myöhemmin isoäitinsä luo Karlskronaan. Pian hän kuitenkin muutti Tukholmaan ja aloittaessaan opinnot kirjautui samalla myös Ruotsin kuninkaallisen taideakatemian iltakouluun. Valmistumisen jälkeen hän muutti Pariisiin, jossa opiskeli Académie Julianissa 1887-1890. Siellä hän tutustui suomalaisista taiteilijoista muun muassa Albert Edelfeltiin, Akseli Gallen-Kallelaan, Emil Wikströmiin ja Eero Järnefeltiin. Sparre debytoi Pariisin salongissa vuonna 1888.


title: Louis Sparre

text: Louis Sparre oli vuodesta 1893 naimisissa marsalkka Carl Gustaf Emil Mannerheimin sisaren Eva Mannerheim-Sparren kanssa. Heidän lapsensa olivat Pehr Gustaf Ambjörn Sparre ja lentäjä Clas Sparre. Hänen suomenkielinen lempinimensä oli Pekka. Taiteilijana hän oli aktiivinen Ruotsissa, Suomessa ja Ranskassa.


title: Louis Sparre

text: Sparre tuli Suomeen vuonna 1889 Akseli Gallen-Kallelan seurassa. Hän ihastui maahan ja erityisesti Karjalan arkaaiseen kulttuuriin. Vuonna 1891 oli näytteillä kaksi hänen teostaan Pariisin salongissa. Samana vuonna hän päätti muuttaa Suomeen, jossa asui vuoteen 1908 saakka. Hän teki laajoja matkoja Suomessa ja kuvaili niitä maalauksissaan sekä kirjassa "Kalevalan kansaa katsomassa: muistiinpanoja Kauko-Karjalan retkeltä vuonna 1892". Vuonna 1895 hän sai ensimmäisen palkinnon kilpailussa Vaasan kirkon alttaritaulusta.


title: Louis Sparre

text: Sparren pariskunnan kiinnostus taideteollisuutta ja huonekaluja kohtaan johti Iris-tehtaan perustamiseen vuonna 1897 ja 1901 taideteollisen piirustustoimiston perustamiseen. Sparren perheen muutettua Ruotsiin vuonna 1908 Louis luopui taideteollisuudesta ja keskittyi maalaamiseen ja grafiikan tekemiseen, Iris-tehdas oli lopettanut toimintansa taloudellisten vaikeuksien takia jo vuonna 1902. Hän jatkoi matkustelua Euroopassa ja teki vuonna 1912 Anders Zornin kanssa matkan Egyptiin ja Pohjois-Afrikkaan.


title: Louis Sparre

text: Sparre ohjasi vuonna 1907 ensimmäisen suomalaisen elokuvan "Salaviinanpolttajat" yhdessä Teuvo Puron kanssa.


title: Louis Sparre

text: Sparre osallistui miekkailijana Tukholman Olympialaisiin 1912. Hän pysyi aktiivisena vanhuuteen asti ja piti oman taidenäyttelynsä 99 vuoden iässä.


title: II SS-panssariarmeijakunta

text: II SS-panssariarmeijakunta (II SS-PSAK) () oli Saksan Waffen-SS:n panssariyhtymä, joka muodostettiin kesäkuussa 1942 nimellä "SS-Panzer-Generalkommando" ja siirrettiin Ranskaan.


title: II SS-panssariarmeijakunta

text: Tammikuussa 1943 se siirrettiin itärintaman eteläosaan ja sai nimen "SS-Panzer-Korps" (ilman järjestysnumeroa). Armeijakunta osallistui kolmanteen Harkovan taisteluun talvella 1943. Kesäkuussa 1943 armeijakunta nimettiin II SS-panssariarmeijakunnaksi. Nimenvaihdos johtui siitä, että oli annettu käsky uuden, SS-divisioona Leibstandarte Adolf Hitlerin ympärille muodostettavan SS-panssariarmeijakunnan perustamisesta, joka sai järjestysnumeron I. Heinäkuussa 1943 II SS-panssariarmeijakunta osallistui Kurskin taisteluun. Benito Mussolinin kukistumisen jälkeen yksikkö komennettiin Italiaan, vaikka vain Leibstandarte Adolf Hitler -divisioona siirrettiin. Vuoden 1943 joulukuussa yksikkö siirrettiin Ranskaan ja se palasi huhtikuussa 1944 itärintamalle, kunnes se jälleen palautettiin länsirintamalle Normandiaan. Lopun sodasta se taisteli Ardenneilla lopulta päätyen Itävaltaan.


title: II SS-panssariarmeijakunta

text: Armeijakunnan komentajina olivat:


title: Armando José Fernandes

text: Armando José Fernandes (26. heinäkuuta 1906 Lissabon – 1983 Lissabon) oli portugalilainen säveltäjä ja pianisti. Hän opiskeli vuodesta 1927 lähtien musiikkia Lissabonin kansallisessa konservatoriossa. Vuosina 1953–1976 Fernandes opetti sävellystä samassa konservatoriossa. Fernandesin tuotantoon kuuluu muun muassa paljon musiikkia pianolle.


title: Akritarkit

text: Akritarkit ovat pienten orgaanisten rakenteiden fossiileja. Yleisesti mikä tahansa pieni, happoon liukenematon (ts. ei karbonaatti eikä silikaatti) orgaaninen rakenne, jota ei voida muuten luokitella, on akritarkki. Useimmat akritarkit ovat varmasti jäänteitä vedessä eläneistä yksisoluisista eliöistä.


title: Akritarkit

text: Akritarkkeja löytyy sedimenttikivistä, jotka ajoittuvat prekambrista nykyaikaan. Prekambriselta ajalta eri lajeja on pystytty erottamaan vain muutamia. Fossiilien koko vaihtelee 0,01–0,1 millimetriin.


title: Mikko Alkio

text: Mikko Tuukka Samuli Alkio (s. 3. maaliskuuta 1972 Hattula) on suomalainen lakimies ja keskustalainen vaikuttaja. Hän toimi 16. tammikuuta 2008 alkaen elinkeinoministeri Mauri Pekkarisen poliittisena valtiosihteerinä työ- ja elinkeinoministeriössä. Keskustan jouduttua oppositioon vuoden 2011 eduskuntavaalien jälkeen Alkio on työskennellyt asianajotoimistossa mutta on tehnyt edelleen selvityksiä työ- ja elinkeinoministeriölle.


title: Mikko Alkio

text: Aiemmin Alkio on toiminut muun muassa Microsoftin tietoyhteiskuntasuhdejohtajana, Matti Vanhasen talouspoliittisena neuvonantajana ja komissaari Olli Rehnin kabinetin jäsenenä Euroopan komissiossa. Hän toimi Keskustanuorten puheenjohtajana vuosina 1995–1997. Koulutukseltaan Alkio on oikeustieteiden kandidaatti.


title: Mikko Alkio

text: Samasta sukunimestä ja samasta puoluetaustasta huolimatta Mikko Alkio ei ole Maalaisliiton perustajan ja ideologin Santeri Alkion jälkeläinen.


title: Mikko Alkio

text: Alkio ilmoitti 25. helmikuuta 2006 pyrkivänsä keskustan puoluesihteeriksi. Hänen tavoitteenaan oli luoda vahva side kentän ja puoluesihteerin välille. Alkio tuli toiseksi puoluesihteerivaalissa 10. kesäkuuta 2006. Puoluesihteeriksi valittiin Jarmo Korhonen. Suomen Keskustan eduskuntaryhmän jäsenistä Kyösti Karjula ja Aila Paloniemi kuuluivat Alkion puoluesihteeriyttä tukeneen kampanjaryhmän johtonelikkoon. Muita johtonelikon jäseniä olivat Pekka Myllymäki ja entinen Euroopan parlamentin jäsen sekä kansanedustaja Mirja Ryynänen. Muita kampanjaryhmässä olleita kansanedustajia olivat Antti Kaikkonen ja Maija-Liisa Lindqvist.


title: Sohn Kee-chung

text: Sohn Kee-chung (hangul 손기정, hanja 孫基禎, 29. elokuuta 1912 Sinŭiju – 15. marraskuuta 2002 Soul) oli eteläkorealainen kestävyysjuoksija ja olympiavoittaja. Sohnista tuli ensimmäinen korealainen olympiamitalisti, kun hän vuoden 1936 Berliinin olympialaisissa voitti maratonkultaa osana Japanin joukkuetta.


title: Sohn Kee-chung

text: Sohn Kee-chung syntyi nykyisen Pohjois-Korean alueella olevassa Sinŭijun kaupungissa. Vuosina 1933–1935 hän osallistui 13 maratonille, joista hän voitti kymmenen. 3. marraskuuta 1935 hän juoksi maailman kaikkien aikojen parhaan ajan: 2 tuntia, 26 minuuttia ja 42 sekuntia. Se säilyi parhaana aikana aina vuoteen 1947.


title: Sohn Kee-chung

text: Japani miehitti Koreaa Berliinin kisojen aikaan ja Sohn Kee-chung pakotettiin osallistumaan osana Japanin joukkuetta ja käyttämään japanilaistettua nimeä Son Kitei. Hän voitti maratonin ajalla 2 tuntia, 29 minuuttia ja 19,2 sekuntia. Sohn käytti erikoisia juoksutossuja, joissa oli oma lokero isovarvasta varten. Eräs korealaisista lehdistä, Dong-a Ilbo, poisti tarkoituksella Japanin lipun kuvasta, jossa Sohn Kee-chung vastaanotti mitaliaan. Tämä raivostutti japanilaiset: kahdeksan toimittajaa vangittiin ja lehden toiminta loppui yhdeksäksi kuukaudeksi.


title: Sohn Kee-chung

text: Olympiamaraton jäi Sohn Kee-Chungin uran viimeiseksi. Myöhemmin hänestä tuli arvostettu maratonvalmentaja. Hän valmensi muun muassa Barcelonan vuoden 1992 olympiavoittajaa Hwang Young-chota.


title: Sohn Kee-chung

text: Kotikisoissa Soulissa 1988 Sohn Kee-chung sai kunnian tuoda olympiatuli avajaisissa stadionille. Sohn kuoli 90-vuotiaana keuhkokuumeeseen.


title: Vexations

text: Vexations on säveltäjä Erik Satien oletettavasti vuonna 1893 säveltämä pianoteos. Se koostuu lyhyestä katkelmasta, joka on tarkoitettu soitettavaksi 840 kertaa peräkkäin.


title: Vexations

text: "Vexations" koostuu kahdeksantoista nuotin muodostamasta melodiasta, joka toistetaan muunneltuna neljästi (A A1 A A2, missä A on teema, A1 ja A2 muunnelmia, joissa vasemman käden soittamaan teemaan yhtyy oikean käden riitasointuinen, tritonuksista koostuva säestys). Käsikirjoitukseen on merkitty: "Pour se jouer 840 fois de suite ce motif, il sera bon de se préparer au préalable, et dans le plus grand silence, par des immobilités sérieuses." (”Soittaaksesi teeman itseksesi 840 kertaa peräjälkeen on hyödyllistä valmistautua etukäteen, täydellisessä hiljaisuudessa, vakavassa liikkumattomuudessa.”)


title: Vexations

text: Vaikka ohje ei sinänsä vaadi kappaleen soittamista satoja kertoja peräkkäin, on huomautus myöhemmin tulkittu kirjaimellisesti. "Vexations"-esitykset, joita on järjestetty lukuisia, kestävät yleensä neljästätoista yli kahteenkymmeneen tuntiin, ja niissä on useita pianisteja, jotka vuorottelevat rasitusvammojen estämiseksi. Ensimmäisen kerran teos esitettiin kokonaisuudessaan (vaaditut 840 kertaa) 9. syyskuuta 1963 kokonaisen pianistijoukon voimin. Esitys kesti iltakuudesta seuraavaan päivään ja päättyi kello 12:40. Esittäjäryhmään kuuluivat John Cage, David Tudor, Christian Wolff, Philip Corner, Viola Farber, Robert Wood, MacRae Cook, John Cale, David Del Tredici, James Tenney, Howard Klein ja Joshua Rifkin sekä kaksi varamiestä.


title: Gustave Charpentier

text: Gustave Charpentier [gystav šarpãtje] (25. kesäkuuta 1860 Dieuze – 18. helmikuuta 1956 Pariisi) oli ranskalainen säveltäjä.


title: Gustave Charpentier

text: Charpentier syntyi Dieuzessä ja aloitti musiikinopintonsa Lillessä. Vuonna 1881 hän pääsi Pariisin konservatorioon, jossa hän opiskeli sävellystä Jules Massenet'n johdolla. Vuonna 1887 Charpentier voitti Prix de Romen kantaatillaan "Didon". Charpentier ei säveltänyt enää paljonkaan vuoden 1913 jälkeen. Hän kuoli Pariisissa vuonna 1956. Charpentier'n tuotantoon kuuluu muun muassa oopperoita, joista esitetyin on "Louise" (1900).


title: Maurice Duruflé

text: Maurice Duruflé (11. tammikuuta 1902, Louviers – 16. kesäkuuta 1986, Pariisi) oli ranskalainen säveltäjä ja urkuri.


title: Maurice Duruflé

text: Duruflé syntyi Louviers'ssa vuonna 1902 ja siirtyi Pariisiin 17-vuotiaana. 18-vuotiaana hän pääsi Pariisin konservatorioon, jossa hän opiskeli sävellystä Charles-Marie Widorin ja Paul Dukas'n johdolla sekä urkujensoittoa Eugène Gigout'n johdolla. Hän toimi Saint-Étienne-du-Mont-kirkon urkurina Pariisissa vuodesta 1930. Vuonna 1939 Duruflé soitti urkuja Francis Poulencin urkukonserton ensiesityksessä Pariisissa. Duruflé lopetti esiintymisen vuonna 1975, jolloin hän loukkaantui auto-onnettomuudessa. Hän kuoli Pariisissa vuonna 1986.


title: Maurice Duruflé

text: Duruflén sävellyksistä neljätoista on julkaistu. Niitä ei kaiken kaikkiaan ole kahtakymmentä enempää, sillä Duruflé oli äärimmäisen itsekriittinen ja halusi päästää käsistään vain teoksia, joihin saattoi olla täysin tyytyväinen. Tosin hän saattoi myös muuttaa mieltään ja palata vanhoihin teoksiin myöhemmin korjatakseen niitä: ainakin hänen tiedetään kirjoittaneen urkusarjansa viimeisen osan, Toccatan, uudelleen. Sen korjaus osui juuri samaan aikaan, jolloin Duruflé levytti teoksiaan yhdessä urkurivaimonsa Marie-Madeleine Duruflé-Chevalier'n kanssa, mistä syystä sarjasta on taltioitu hänen omana esityksenään vain kaksi ensimmäistä osaa.


title: Maurice Duruflé

text: Duruflén sävellyksistä esitetyin lienee Requiem (op. 9) vuodelta 1947. Erittäin arvostettuja ovat myös hänen urkuteoksensa, mm. Suite sekä Prélude et fugue sur le nom d'Alain (Preludi ja fuuga nimestä Alain), jonka Duruflé sävelsi 2. maailmansodassa menehtyneen ystävänsä, urkuri ja säveltäjä Jehan Alainin muistoksi.


title: Daniel Catán

text: Daniel Catán (1949 México, Meksiko – 10. huhtikuuta 2011 Austin, Texas, Yhdysvallat) oli meksikolainen säveltäjä. Hän opiskeli Englannissa musiikkia ja filosofiaa. Catán palasi Meksikoon vuonna 1977. Säveltäjän tuotantoon kuuluu muun muassa oopperoita, joista uusin on "Salsipuedes" vuodelta 2004.


title: KwK 42

text: Saksalainen 7,5 cm Kampfwagenkanone 42 (L/70) oli toisen maailmansodan aikainen 75 mm panssarivaunukanuuna. Aseesta käytetään usein nimitystä 7,5 cm KwK 42. Tykin oli kehittänyt Rheinmetall-Borsig AG ja sitä valmistettiin Rheinmetallin Unterlüßin tehtailla Saksassa. KwK 42:ta käytettiin myös panssarintorjuntavaunujen panssarintorjuntatykkinä Jagdpanzer IV/70 (A):ssa ja IV/70 (V):ssä, mutta tällöin sitä kutsuttiin Pak 42:ksi.


title: KwK 42

text: Tykin tärkein ominaisuus oli suuri lähtönopeus, jonka pitkä putki ja hylsy mahdollistivat. Suuri lähtönopeus johti hyvin laakaan lentorataan, joka helpotti merkittävästi tähtäämistä ja takasi mahtavan panssarinläpäisyn. Tullessaan palveluskäyttöön vuoden 1943 kesällä, Kwk 42 oli tehokkaampi kuin yksikään liittoutuneiden panssarintorjunta- tai panssarivaunukanuuna. KwK 42 ja aikansa parasta sotilasoptista osaamista edustaneet Pantherin Leitz TZF 12 -sarjan tähtäyskaukoputket olivat tehokas yhdistelmä.


title: KwK 42

text: Tykissä oli puoliautomaattinen lukko ja siinä käytettiin kolmea erilaista ampumatarviketta: panssarikranaattia, alikaliiperiammusta ja sirpalekranaattia.


title: KwK 42

text: Kyseiset läpäisytiedot on esitetty alun perin Ranskan puolustusministeriön julkaisussa ""Le Panther" Ministere de la Guerre, Section Technique de l'Armee, Groupement Auto-Chars, 1947".


title: Felix Draeseke

text: Felix August Bernhard Draeseke (7. lokakuuta 1835 – 26. helmikuuta 1913) oli saksalainen säveltäjä.


title: Felix Draeseke

text: Draeseke syntyi Coburgissa ja aloitti säveltämisen 8-vuotiaana. Vuosina 1862-1876 hän asui Sveitsissä. Vuonna 1876 hän asettui Dresdeniin. Vuonna 1894 Draeseke meni naimisiin Frida Neuhausin kanssa. Draeseke kuoli aivohalvaukseen vuonna 1913. Hän sävelsi uransa aikana muun muassa sinfonioita, konserttoja, oopperoita, kamarimusiikkia ja pianokappaleita.


title: Yhdysvaltain merijalkaväki

text: Yhdysvaltain merijalkaväki (, lyhenne "USMC") on yksi viidestä Yhdysvaltain asevoimien puolustushaarasta. Se on Yhdysvaltain laivaston kanssa vastuussa maan merirajojen puolustamisesta ja laajamittaisista maihinnousuista sotilaallisissa operaatioissa sekä kaikkien yhdysvaltalaisten suurlähetystöjen vartioinnista ympäri maailmaa. Sen palveluksessa on yhteensä noin 182,000 henkilöä, joista noin 38 500 on reservissä. Naisten osuus merijalkaväen sotilaista on 7,1 %.